You are here: Home » Content » Waardes en norme in die samelewing\nTags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETSenPhaseLO Tags8th Afrikaans LO1:AS8.1.5 LO2:AS8.2.2 Assignment Course This module is included inLens: Siyavula: Life Orientation (Gr. 7-9)By: SiyavulaReview Status: In Review\nWAARDES EN NORME IN DIE SAMELEWINGAktiwiteit 1:Om jouself ten opsigte van jou bewegingsvermoë te assesseer[LU 1.5, 2.2, 2.3, 2.4, 2.5]Waardes en norme verwys na dit wat in ‘n samelewing as behoorlik, reg en wenslik beskou word. Kultuur speel ‘n belangrike rol in hierdie verband en in ‘n multikulturele samelewingsopset kan dit probleme skep. Een of meer groepe kan byvoorbeeld voel dat hulle waardes en norme verontagsaam word en dat hulle deur ander groepe onderdruk word. In baie gevalle is dit wel so dat daar ‘n oorheersende kultuurgroep is en dat hierdie groep basies die waardes en norme bepaal. Die ander groepe moet dan daarby inval of hulle word beperkte ruimte gegee om hulle spesifieke waardes en norme uit te leef.Die voordeel van ‘n demokrasie is onder andere dat dit hierdie tipe van oorheersing teëwerk. Die samelewing- en regeringstrukture is van so ‘n aard dat almal minstens deur middel van verteenwoordiging aan die besluitnemingsprosesse kan deelneem.Demokrasie en verandering gaan gevolglik hand aan hand. Daar is wedersydse respek en begrip, en sodoende is dit moontlik om te bepaal wat algemeengeldend is en dus vir almal geld, en waar daar ruimte gelaat moet word vir dit wat groepspesifiek is. Die bepaling van dit wat algemeengeldend is, gaan met ‘n mate van gee en neem saam. As dit nie so sou gebeur nie, sou dit beteken dat die waardes en norme van een groep op die ander afgedwing word. Dit gaan egter gepaard met veranderinge in kulturele waardes en norme.En so word ‘n nasie gebou!Kom ons kyk na ‘n paar gevalle:Gevallestudiesgeval 1BRONOORBRUG KULTUURVERSKILLEBriefskrywer se versugting dat van alle kultuurverskille geraak moet word om sodoende ‘n eenvormige, vredevolle samelewing te hê, is idealisties (Brieweblad, 20/8).Kultuurverskille is ‘n werklikheid. Daar is byvoorbeeld groot kultuurverskille tussen Westerse, Oosterse en Afrika-samelewings. Weliswaar is kulturele kontak wêreldwyd aan die toeneem en vind kultuurvermenging toenemend plaas.Plaaslik het ons met twee hoofkulture te doen, naamlik die Westerse en Afrika-kultuur. Wie bepaal die keuse tussen dié twee?Dit lyk dalk of alles hier reeds verwesters is, maar dit is nie die waarheid nie. Baie Westerse materiële goedere word aanvaar en verkies. Daarmee saam gaan ‘n Westerse lewenstyl.Te vinnige kultuurverandering kan tot vervreemding lei. Dit kan weer tot allerlei euwels lei.Apartheid is finaal van die wetboek geskrap, maar vryheid – en die vryheid van assosiasie – het in sy plek gekom. Dit is beter om nie ‘n vermenging van kulture af te dwing nie. Mense moet vrywillig die keuse maak om oor kultuurverskille heen die ander beter te leer ken. Só kan ons ontdek dat ons ondanks kultuurverskille tog almal mense is wat probeer om van ons bestaan sin te maak.SKRYFSTERDurbanville(Bron: Die Burger, 22 Augustus 2003)Is die skryfster se standpunt ondersteunend tot nasiebou en die vestiging van demokrasie? Verduidelik. Geval 2BRONUITEINDELIK TOG ‘N SANGOMAVir sommige is die roep van tradisie te sterk om te ignoreer. Shado Dludlu se ouers is Christene en was totaal teen sy planne om ‘n sangoma te word. Vandag bedryf hierdie 34-jarige die Emagulebini Genesings sentrum op Barberton en in Melville, maar om sy ouers tevrede te stel is hy eers universiteit toe om ‘n BA graad te verwerf. “Ek was in my finale jaar en die roeping om ‘n sangoma te word het sterker en sterker gegroei. Dit was my hele lewe lank so, maar in my finale jaar van BA op universiteit het dit net sterker en sterker geword. My oupa en ooms was almal sangomas. Vir my was dit belangrik dat die tradisie voortgedra moes word.”In sy honneursjaar het Shabo besluit om sy voltydse studies te staak en sy roeping te volg. “Dit was nie maklik nie en my familie het my ontmoedig. ”Vandag sien hy baie welgestelde stadsmense by sy spreekkamers. “Hulle kom na my toe wanneer daar geen antwoord is op hulle probleme nie behalwe ‘n kulturele antwoord.”Volgens Shado gee sy familie nou vir hom ruimte en “ons het ons verskille uit die weg geruim. Hulle bel selfs om vir my van kruie te vertel wat my oupa vir sekere kwale gebruik het.”Soos Prof. Zungu tereg se, “Vandag het ons die mag om die wêreld te verander, maar onthou, dit is ook ‘n wêreld wat ons verander.”(Bron: Fairlady, Februarie 2003)Dink jy Shado het die regte besluit geneem? Verduidelik. Geval 3BRONJONGES OP 16 JAAR AL KIESERSToekomstige stemgeregtigde landsburgers sal indien moontlik al op 16 jaar aansoek kan doen om op kieserslyste geplaas te word, het die parlement gister gehoor.Die Onafhanklike Verkiesingskommissie (OVK) het sy voorstelle oor die Wysigingswetsontwerp op die Kieswette toegelig.Mnr. Frans van der Merwe, OVK-kommissaris, het namens die verkiesingskommissie voorgestel dat jong mense al op 16 jaar aansoek kan doen om op die lys te kom sodat alle burgers van jongs af aangemoedig kan word om hul stemreg uit te oefen. “Die voornemende kiesers se name sal steeds eers op die kieslyste geplaas word wanneer hulle 18 word.”(Bron: Die Burger, 3 September 2003)Bespreek hierdie ontwikkeling in terme van:a) die bevordering van demokrasie b) veranderende norme en waardesgeval 4BRONHEROORWEEG PLAN MET SKOOLDRAGDie departement van onderwys se voorneme om amptelike skooldrag af te skaf (DB, 5/9), is onsinnig en het my na die pen laat gryp.Ek twyfel of die departement enigsins navorsing gedoen het oor die implikasies van dié besluit. Ek noem net ‘n paar daarvan:Daar sal onmiddellik ‘n duidelike skeidslyn tussen ryk en arm ontstaan as gevolg van die beter en duurder klere wat die ryk ouers vir hul kinders kan koop.Dit sal die armer kinders net nog meer minderwaardig laat voel en kan selfs haat vir die rykes aanwakker.Amptelike skooldrag het baie te doen met skooltrots, veral omdat dit bydra tot ‘n eenheidsgevoel tussen kinders.Die kinders is ook baie versigtiger oor hoe hulle optree wanneer hulle in die openbaar hul skoolklere dra.Seker die belangrikste implikasie is dié vir die reeds wankelende klere- en skoeiselbedryf.SKRYWERKlein-Brakrivier(Bron: Die Burger, 9 September 2003)Bespreek die inhoud van hierdie brief in terme van veranderende norme en waardes en stel jou eie standpunt hieroor.Die massamedia en menseregteAktiwiteit 2: Dit het jou waarskynlik weer eens opgeval dat die gevallestudies oor berigte of briewe in ‘n koerant gehandel het. Lees nou die uittreksel uit die redaksionele kommentaar van DieBurger op 11 September 2003 hieronder, en beantwoord dan die vraag wat daarop volg.BRONWEES BETROKKEDie besonderhede van die regering se godsdiensbeleid vir skole wat pas deur min. Kader Asmal bekend gemaak is, sal sekerlik steeds nie almal heeltemal tevrede stel nie. Tog verskil dit aansienlik van die planne wat hy aanvanklik gehad het, en is veel meer in ooreenstemming met wat die godsdienstige beswaardes oorspronklik graag sou wou gesien het.Dit illustreer ewenwel iets wat vir die breë politiek in die land van groot belang is. Dit wys dat Suid-Afrika ‘n funksionerende demokrasie is, al haper dit ook soms plek-plek.In ‘n gevestigde demokrasie maak die burgerlike samelewing sy stem dik as die regering iets doen wat mense nie aanstaan nie. En omdat die staat se mag beperk is – en die regerende party nie te veel kiesers wil vervreem nie – dink hy twee keer voordat hy ‘n ongewilde besluit aan mense opdwing.Veral waar dit so iets fundamenteels raak wat vir die meeste van geweldige belang is, soos godsdiens.Die antwoord is om jou plig as burger van Suid-Afrika te doen en die regering aan te vat waar nodig, en te steun waar hy dit verdien. Die punt is dat die demokratiese proses, wat nie slegs die hou van verkiesings insluit nie, sy gang moet gaan. In die proses speel die media natuurlik ‘n lewensbelangrike rol. Maar uiteindelik moet die burgers self hul verantwoordelikheid nakom. (Bron: Die Burger, 11 September 2003)a) Dink jy dit is belangrik dat mense koerant lees? Gee minstens drie redes om jou antwoord te ondersteun. Verwys na die kommentaar hierbo.b) Skryf twee verantwoordelikhede wat deur die kommentaar aan jou as individu opgedra word, neer.\nThis work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 13, 2009 4:46 am -0500. Add to a lens


Torque Limiter - WLY TRANSMISSION CO., LTD.\nTuis / wringkragbegrenzer / Torque Limiter\nChina vervaardiger van wringkragbeperkers, spesialis in: wringkragbeperkers, wrywingskoppelbeperkers, loodkrag-wringkragbeperkers, loodsbrons wringkragbeperkers, wringkragbeperkers, koppelbeperkers.\ngrootte wringkrag Bereik\nAantal skyfveer eienskappe\n1 Enkelmoer verstelling, slot Wasser om te verhoed dat die moer loskom\n2 Drie bout verstelling, wringkrag vooraf ingestel deur die drie boute ('n verstelmoer om 'n stuurplaat in die plaat vas te maak)\n﹡ Sluit die wasser vas om te verhoed dat die moer losraak\n﹡ Drie bout verstelling\n﹡ Torsie wat deur die drie boute vooraf ingestel is ('n verstelmoer om 'n stuurplaat vas te maak)\n1. Vlekvrye staal: SS201, SS303, SS304, SS316, SS416, SS420\n3. Koper: C36000 (C26800), C37700 (HPb59), C38500 (HPb58), C27200 (CuZn37), C28000 (CuZn40)\n5. Yster: 1213, 12L14,1215\n7.OEM volgens u versoek\nUitgloeiing, natuurlike heiligmaking, hittebehandeling, polering, vernikkeling, verchrooming, sinkplatering, geel passivering, goudpassivering, satyn, swart oppervlak geverf ens.\nCNC-bewerking, pons, draai, frees, boor, slyp, verspan, sweis en monteer\nQC & Sertifikaat\nTegnici selfkontroleer die produksie, eindkontrole voor die pakket deur professionele kwaliteitsinspekteur\nAgt redes om ons te kies:\n1. Perfekte diensstelsel en beskerming na verkoop.\n2. Kwaliteitsprobleme sal binne 24 uur opgelos word.\n3. Een-tot-een verwerking van kliëntediensopsporing.\n4. Ondernemings voer die ERP-bestuur uit, verbeter die onderneming se vinnige reaksie.\n5. Kwaliteitsversekering, een jaar waarborg.\n6. Ondersteuning van professionele toerusting wat by mekaar pas.\n7. Die maatskappy het meer as een produk-toetseenhede, die implementering van ISO9001: 2015.\n8. Unieke ontwikkelings- en ontwerpvermoëns om in die behoeftes van vervaardiging van spesiale toerusting te voorsien.\n1. Die eerste binnelandse onafhanklike R & D-vervaardiger en 22 jaar professionele vervaardiging.\n2. Giet 'n uitstekende, pragtige, praktiese en duursame.\n3. Volledige spesifikasies, koste-effektiewe en lokaanbod.\n4. Onafhanklike navorsing en ontwikkeling, spesiale spesifikasies kan aangepas word.\n5. Geselekteerde materiale, hoëtegnologiese behandeling, volgens die internasionale standaardtoets.\nA: Ons groep bestaan uit 3 fabrieke en 2 buitelandse verkoopskorporasies.\nV: Voorsien jy monsters? Is dit gratis of ekstra?\nA: Ja, ons kan die monster vir gratis aanklag bied, maar nie betaal nie die koste van goedere.\nV: Hoe lank is u afleweringstyd? Wat is u betalingsvoorwaardes?\nA: Oor die algemeen is dit 40-45 dae. Die tyd kan wissel, afhangende van die produk en die vlak van aanpassing. Vir standaardprodukte is die betaling: 30% T / T vooraf, balans voor versending.\nV: Wat is die presiese MOQ of prys vir u produk?\nA: As 'n OEM-onderneming kan ons ons produkte voorsien en aanpas by 'n wye verskeidenheid behoeftes. Dus kan MOQ en prys baie wissel met grootte, materiaal en verdere spesifikasies; Byvoorbeeld, duur produkte of standaardprodukte het gewoonlik 'n laer MOQ. Kontak ons gerus met alle tersaaklike besonderhede om die akkurate kwotasie te kry.


Meer oor Konrad Rode\nJy's hier : Tuis > Meer oor ons\nMeer oor Konrad (en sy kat)\nOp hierdie blad:\nSo, wie's "ons" nou eintlik?\nWat maak ons so spesiaal? Wat ons nié doen nie\nWaar's ons ateljee?\nOns is Konrad Rode, vryskutkunstenaar, en sy lojale kat, Spike, wat 'n belangrike rol speel in die ontwerp-proses. Vra maar vir Spike: "Wanneegrr ek fê Kongrrad moet 'n blaafkanf vat, dan betegrr hy dit doen."*\nKonrad se CV > (PDF – 916K)\nSpike se CV > (PDF – 165K)\n* Vertaling: "Wanneer ek sê Konrad moet 'n blaaskans vat, dan beter hy dit doen." Spike mag nou wel al afgetree wees, maar hy't reuse slagtande wat laas duisende jare gelede gesien is aan 'n sabeltandtier. Dit beteken natuurlik Spike kan nie sy "s" uitspreek nie, en hy brei.\nWat maak ons so spesiaal?\nOntwerp versus ego\nKonrad se praktiese benadering met ontwerp dien sy kliënte en hulle onderskeie markte pleks van sy ego. Dis iets wat goeie ontwerpers eers leer soos hulle ouer word.\nKonrad se ontwerpe behoort aan sy kliënte – hulle't tog daarvoor betaal, of hoe? Meeste ontwerp-ateljees glo graag hulle besit die kunswerk (of webtuistes), sodat wanneer hulle 'n kliënt verloor, hulle óf weier om die oorspronklike ontwerpe te oorhandig, óf hulle slegs lae resolusie weergawes oorhandig.\nSodra 'n projek klaar (en betaal) is, stuur ons die oorspronklike ontwerpe.\nKonrad se sterkpunte is eenvoudige webontwerp wat deur maklike navigasie en vinnige laaitye gekenmerk word – maar nóg belangriker, webtuistes wat mens maklik op Google vind wanneer jy soek vir die dienste of produkte wat die webtuiste bevat. 'n Mooi webtuiste is mos niks werd as dit nie gesien word nie, of hoe?\nMet ander woorde, ons ontwerp webtuistes wat vinnig vir hulself betaal. Dis nogal raar vir ontwerpers om praktiese waardes bó estetiese waardes te stel, maar Konrad weet ook maar al te goed dat ons almal éérs geld moet maak; daarná kan ons mos maar afshow.\nOm die waarheid te sê, die enigste vorm van bemarking wat Konrad vir homself doen, is die einste webwerf waarna jy nou kyk.\nOns tipiese kliënte is klein maatskappye of individue, al hét ons al groot korporasies as kliënte gehad het - in laasgenoemde geval, is dit gewoonlik werk wat vir streek-spesifieke afdelings gedoen word.\nOns verstaan wat dit beteken om van nuuts af te begin, so ons stel goedkoper opsies aan voornemende kliënte voor wanneer hulle nog nie die ideale begroting het nie, selfs al beteken dit soms dat ons niks werk by hulle kry nie - ons was op 'n stadium self daar gewees.\nWat ons nié doen nie\nOns het (nog) nie superpowers*** nie. Alhoewel ons ál die dienste wat bo genoem word, self doen, is daar ander dienste wat ons aan ander, betroubare diensverskaffers uitkontrakteer. Ons kliënte is natuurlik altyd welkom om hulle eie diensverskaffers te gebruik.\n*** Konrad hét natuurlik al Spike sien "swem" deur 'n bosheining. Twee keer reeds. Hy het wél bomenslike krag.\nSo, dis wat ons nié doen nie:\nWare 3D uitbeeldings\nFlash animasies and films (slegs GIF animasies)\nKarikature in lewende lywe\nRugstelsel-webontwikkeling (e-handel, blogs, databasisse ens. – uitgekontrakteer)\nProfessionele drukwerk (uitgekontrakteer)\nVisitekaartjies en briefhoofde as selfstandige dienste\nAl is ons tariewe baie redelik, bespreek ons openhartig goedkoper opsies met voornemende kliënte wat platsak is.\nHier's 'n voorbeeld: Gewoonlik ontwerp ons nie visitekaartjies as 'n selfstandige job nie, tensy die kliënt bereid is om R1 000+ uitsluitende drukkerskoste te betaal vir iets spesiaals of ongewoons.\nOns ding nie mee met direkte drukwinkels ("instant print shops") soos Quickprint nie. Hulle's ideaal vir vrek goedkoop, vinnige maar generiese visitekaartjies, en hulle sal waarskynlik vir jou 500 kaartjies ontwerp en druk vir slegs R500.\nIn die geval van webwerwe, het ook nie almal die geld vir 'n opregte webwerf nie. Party kopiewinkels sal vir jou 'n webtuiste ontwerp en huisves vir R400/maand**** teen geen deposito nie.\nAl ís dit 'n tydelike oplossing, is dit ook die duurste ene op die lang termyn, en meer belangrik, wanneer die dag kom dat jy jou webwerf wil skuif na 'n goedkoper en meer betroubare huisvesting ("host"), of jy wil 'n ordentlike webwerf-ontwerper laat oorneem, sal jy vind dat jy nie die webtuiste saam jou kan neem nie.\n**** Professionele huisvestings vra gewoonlik maar net R20/maand vir intreevlak webtuistes, so mens kan duidelik sien hoe die kopiewinkels hulle geld maak.\nKontak ons gerus vir 'n gratis kwotasie.\nBy Konrad se huis in Eversdal (in Durbanville), Kaapstad, maar ons verkies om kliënte in koffiewinkels of by hulle werksplek te ontmoet. Konrad het kliënte van ander stede soos byvoorbeeld Johannesburg en Pretoria, en het baie kliënte wat hy nog nooit eers ontmoet het nie. Dis alles moontlik gemaak deur die ding wat ons die Interwebz noem.\nAl ís Konrad se ateljee nie meer in die Suidelike Voorstede nie, en ook nie meer in Bellville nie (dis waar hy gróótgeword het), sien ons kliënte van oral.\nSo, kom om ons gaan drink 'n koppie koffie iewers en laat ons kyk of ons kan help ;-)\nLogo-ontwerp en korporatiewe identiteitsontwikkeling\nEendag was daar...\nSedert geboorte het Konrad geteken en geteken, terwyl sy liefdevolle ma, Linda, hom ondersteun het. Hy't natuurlik sy kunstalent by haar geërf. Die natuur en Asterix sou sy grootste invloede as 'n spotprentkunstenaar en illustreerder wees.\nKonrad se suster, Frauke, het ook die talent geërf, maar het toe 'n dokter geword wat nou ongelukkig vêr van haar broer af, aan die ander kant van die aardbol werk. Ons sien haar darem elke Kersfees.\nToe Konrad maar nog 5 of 6 was, het hy reeds in die moeilikheid beland by die tipies puriteinse laerskool wat hy bygewoon het, toe hy heel onskuldig 'n skets van 'n kaal vrou en man geteken het.\nDie volgende jaar is daar vir hom gesê hy moet ook ophou vir Jesus te teken in Bybelklas, alhoewel daar later besluit is dat dit OK is, solank mens Jesus met 'n stralekrans teken.\nAs 'n volwassene, terwyl hy vir 'n klein ontwerpateljee in Bellville werk in 1999, het Konrad se pa**, Erwin Rode, hom gehelp om sy eie maatskappy – Rode Graphics BK – op die been te bring sodat Konrad die geld kon hou wat base uit hom sou maak – ten minste in teorie (grynslag). Hulle was albei lede van die Beslote Korporasie.\nRondom 2006 het Konrad toe sy werk huistoe geskuif na Rosebank toe, en sommer van die hele BK idee ontslae geraak ten gunste van eenvoudiger vryskutwerk – Konrad hou net mooi niks van administratiewe werk nie ("Ek's mos 'n kunstenaar!").\nMeer oor Konrad se kinderdae\nTeen sy tienerjare het Konrad 2 3 groot belangstellings gehad:\n"Ek wil 'n polisieman / brandweerman word" was natuurlik nie meer genoeg nie. Konrad sou toe later 'n ompad neem deur vir 'n denkbeeldige BSc Genetika / Entomologie / Kwantumfisika by die Universiteit van Stellenbosch te studeer. Hier het hy sy Moses teëgekom toe hy ontdek dat mens eintlik hard moet studeer om Organiese Chemie deur te kom.\nDeesdae het hy steeds 'n groot belangstelling in wetenskap, bv. eksotiese siektes wat die mensdom laat lyk soos 'n nagedagte, bv. die wonderbaarlike Ebola.\nNou ja, teen ouderdom 23 het Konrad toe uiteindelik sy 3-jaar Nasionale Diploma in Grafiese Ontwerp gekry. Ná die verpligte ompad van "homself vind" (hy't toe nooit verdwaal in die eerste plek nie), word hy toe 'n opregte "arm kunstenaar", nés sy pa hom gesê het hy sou.\nKonrad was té skaam en gehipnotiseer deur hulle stralekransies en engelvlerkies om enigiets daaromtrent te doen terwyl hy nog op skool was. Hy onthou nog hoedat hy teen ouderdom 12 skielik in lamppale en bome vasgeloop het omdat sy oë elders was.\nSelfs in sy 20's het hy hom verbeel dat blomme en skoenlappers uit hulle hemelse monde vlieg.\nSien Konrad se illustrasie hieronder om te sien wat ons bedoel:\n** Oor Konrad en Erwin\nDis 'n óú debat, dié van wie nou eintlik Konrad se regte pa is, aangesien hy maar min in gemeen het met Erwin, ten minste oppervlakkiglik. Was dit die melkman? As jy Konrad se ma, Linda ken, sou jy darem weet sy's 'n engel.\nMaar, hoe ouer Konrad word, hoe meer begin hy dink hy word soos sy pa (dis vreeslik – dis soos daardie "Luke... I am your father" toneel in Star Wars).\nMeer oor Erwin Rode op sy maatskappy Rode & Genote Eiendomskonsultante se webtuiste >\nMeer oor Spike\nSedert Spike 6 jaar oud is, het hy elke dag geduldig gewag vir Konrad om huis toe te kom van sy ateljee in Bellville af.\nHy't heelwat kere probeer insluip by Konrad se plek, maar hy's elke keer uitgejaag – nie dat Konrad wreed is nie – hy't 'n effense allergie vir katte gehad en Spike hét darem 'n "eienaar" gehad.\nToe, ná 2 jaar hiervan, in 2006, het Konrad hom uiteindelik laat binnekom. Vandaar was dit net liefde, en Spike neem toe amptelik vir Konrad aan.\nSpike, in die bure se afgeskeepde turksvyboom raakgesien


ONS SPAN • OUR TEAM\nAangename kennis • Pleased to meet you\nOor Francois: Francois debuteer met sy eerste digbundel op 19-jarige ouderdom in 2013. Sedertdien het hy vyf digbundels en 'n prosaboek vrygestel. Sy prosaboek, "Die wêreld deur haar oë", was vir twee weke die topverkoper op Kobo Books in vyf kategorieë. Hierdie publikasie is ook in Engels vrygestel. In 2017 word hy as Ink Skryf in Afrikaans se rubriekskrywer van die jaar aangewys, en verwerf ook ‘n tweede plek in die kategorie Digter van die Jaar. In 2018 ontvang hy ‘n Radio Rosestad Roostoekenning vir sy bydrae tot die Afrikanerkultuur. Francois het in 2019 sy B.A.Hons.-graad in Kreatiewe Skryfkuns cum laude verwerf. Hy studeer tans vir 'n MA-graad in Kreatiewe Skryfkuns. Sy liefde vir taal, en veral Afrikaanse digkuns, is die dryfkrag agter sy passie om medeskrywers en -digters in verskeie opsigte leiding te gee. Francois is reeds vir agt jaar 'n entrepreneur en leef ook sy kreatiwiteit uit deur grafiese ontwerp. In September 2020 vier hy sy sewende jaar as selfpubliserende skrywer met die poësie-omnibus "7". Francois ontvang op 21 November 2020 twee toekennings by Ink se jaarlikse gala-aand. Sy gedigte word aangewys as die wengedigte in die afdelings Ballade en Elegie.\nWerksposisie: Taalversorging & Vertaling\nOor Alet: Alet se passie vir tale lê baie diep gewortel in haar ontwikkeling en menswees. Sy glo dat jy die wêreld verf met woorde. In 2017 en 2018 verwerf sy eerste plekke in twee digkompetisies. Sy debuteer met haar eerste digbundel in Maart 2019 en is tans besig om aan haar tweede bundel te werk. Sy behaal haar B.A.-graad in tale en betree die onderwyswêreld daarna. In 2013 word sy aangestel as Taalversorger by die Vrystaatse Departement vir Onderwys. Haar liefde vir tale en dan natuurlik vir Afrikaans is haar dryfveer om ander bewus te maak dat jy die magdom deur woorde kan bereik. Haar groot liefde lê veral by letterkunde. Haar grootste passie is om seker te maak dat medeskrywers die kans gegun word om net die beste op die tafel te plaas, dus is sy altyd gereed om 'n bydrae te lewer aan skrywers en digters deur ondersteuning en ook leiding te gee in algemene taalgebruik.\nAbout Patricia: Patricia’s debut anthology was published in 2015. Since then four more anthologies have seen the light. Three of her anthologies are in English and two are in Afrikaans. She also published a children's colouring book (for ages between 3–8 years) in both English and Afrikaans. Her latest anthology, ERA (published in 2018) was chosen as the second best anthology by Ink Skryf in Afrikaans. Her love of language and poetry is portrayed in these anthologies and she always leaves a part of herself in each book written. Patricia has been proofreading and translating for the past three years.


Gesigsreiniger beskerm teen Covid-19 – verminder risiko van infeksie só | Maroela Media\nTe midde van die derde Covid-19-golf in Suid-Afrika kom nuwe hoop om die risiko van infeksie betyds te verminder met die bekendstelling van ‘n innoverende en beproefde gesigsreiniger, BSafe Sanitizing Facial Mist. Die vervaardiger is ŉ trots Suid-Afrikaanse gesondheidsorgtegnologie- maatskappy, BSafe, gebaseer in Johannesburg.\nHierdie unieke produk is revolusionêr in die stryd teen patogeen-infeksie. Ons weet dat byna 25% van alle menslike siektes soos griep, verkoue, Covid-19, waterpokkies, masels en TB ons aanval en besmet deur die gesig, neus, mond en oë. Die gesig is die poort, ‘n kritieke skakel in die infeksieketting wat in hierdie pandemie erg verwaarloos is. Die gesig is die voordeur wat ons oopgelaat het sodat die virus ons vrylik kan binnedring en kan besmet.\nDie gesig moet ons eerste verdedigingslinie wees teen hierdie virusse en skadelike kieme wat grootliks deur die lug gedra word en op die gesig en masker vestig. Ons raak onwillekeurig meer as 300 keer per dag aan ons gesigte en dit dra verder by tot die ophoping van mikrobes op ons gesig. Die Covid-19-virus en ander skadelike patogene heg, akkumuleer en veroorsaak dat die virusbelasting op die gesig elke uur vermeerder. Dit verhoog die risiko dat miljoene virusse vanuit die gesig in die mond- en neuslugweë, asook deur die oë begin, soos die dag vorder.\nDie gesig is waar ons die grootste impak kan hê op die vermindering van infeksies – waar ons heel waarskynlik hierdie infeksies kan voorkom. Dit is duidelik dat ‘n mens nie alkohol of enige ander chemiese ontsmettingsmiddel op die gesig kan gebruik nie. ‘n Gesigsreiniger moet effektief en nog belangriker, 100% veilig wees, selfs vir kinders.\nWat hierdie produk nog interessanter maak, is dat dit ook wonderlike kosmetiese voordele bied. Bo en behalwe dat die vel gesuiwer word, verbeter dit ook die gesondheid van die vel deur verjonging en verbetering van die elastisiteit en verminder aknee, puisies en uitslag.\nVir optimale voorkoming kan die gesig en masker (binne en buite) vyf tot ses keer per dag gespuit word. Die binnekant van die masker word gespuit om ontsmetting van patogene, wat jy uitasem, te ontsmet en te voorkom.\nStaan ’n kans om 12-maande se produk-voorraad te wen deur ons op sosiale media te volg. Vir meer inligting of om die produk te koop, besoek gerus www.bsafehocl.co.za.


Zondo soek weer uitstel vir staatskapingsverslag | Maroela Media\nWaarnemende hoofregter Raymond Zondo. (Foto: Nhlanhla Phillips/ANA)\nDie Zondo-kommissie na staatskaping gaan weer vra vir uitstel vir die afhandeling van die verslag wat teen 31 Desember afgehandel moes wees.\nWaarnemende hoofregter Raymond Zondo, voorsitter van die kommissie, sê die span het die afgelope paar maande hard gewerk om hierdie spertyd te haal en het reeds heelwat vordering gemaak, maar dat die verslag nietemin nie teen die einde van jaar gereed gaan wees nie.\nZondo sê gedeeltes van die verslag oor sekere kwessies, waaronder staatsbeheerde instellings, gaan nie afgehandel wees nie en moet ingesluit word om nie die gehalte van die verslag in die gedrang te bring nie.\nDie kommissie beoog om die verslag in drie dele op te deel. Die eerste twee gedeeltes sal vir alle praktiese doeleindes die eerste twee tussentydse verslae wees, terwyl die derde deel die kommissie se finale verslag sal wees.\n“Dit gaan moontlik wees om deel van die verslag voor die einde van Desember aan die president te lewer, deel twee voor die einde van Januarie 2022 en deel drie voor die einde van Februarie 2022,” sê Zondo.\nHy het die saak reeds met pres. Cyril Ramaphosa bespreek en hoewel die president ŉ afgehandelde verslag teen die einde van die jaar sou wou hê, het hy “begrip vir die kommissie se posisie”.\nDie kommissie berei nou voor om ŉ aansoek in die Pretoriase hooggeregshof te bring om die termyn daarvan met nog twee maande – tot einde Februarie – te verleng.\nDie kommissie se spertyd vir die afhandeling van die verslag is aanvanklik tot 30 September verleng, waarna die kommissie weer suksesvol aansoek gedoen het vir ŉ verdere verlenging tot 31 Desember.\nMeer as 330 getuies het oor ŉ tydperk van drie jaar voor die kommissie, wat in 2018 met sy werk begin het, getuig.


Ons herinner elkeen daaraan om vanaand, Dinsdag 26 Mei, om 19h00 in te skakel by NG Fochville-Noord se Facebook blad en te luister na ons aanlyn-Pinksterdiens. Die reeks se tema is “HELDER DINK, KIND VAN GOD”. Indien julle nie Facebook het nie, skakel in op ons Kerk se Webblad by http://www.ngfochvillenoord.co.za/e-kerk. Kom ervaar saam met ons gemeente, geloofsgemeenskap in Pinkstertyd op 'n nuwe manier.\nJESUS EN DIE VRAAG VAN JOHANNES DIE DOPER (3)\nONTDEK JOU WARE IDENTITEIT!\nMatt. 11:7-11 – “Toe hulle weggaan, het Jesus met die mense oor Johannes begin praat en gesê: ‘Waarna het julle in die woestyn gaan kyk? Na ‘n riet wat deur die wind heen en weer gewaai word? Nee? Maar wat het julle dan uitgegaan om te sien? ’n Man met deftige klere aan? Nee, kyk, dié wat deftig aantrek, kry ‘n mens in koninklike paleise. Maar wat het julle dan uitgegaan om te sien? ’n Profeet? Ja, Ek verseker julle, nog meer as ‘n profeet. Dit is hy van wie daar geskrywe staan: ‘Kyk, Ek stuur my boodskapper voor jou uit; hy sal die pad voor jou regmaak.’ ‘Dit verseker Ek julle: Onder die mense op aarde is niemand gebore wat groter is as Johannes die Doper nie, en tog is die geringste in die koninkryk van die hemel groter as hy.”\nMet die vertrek van Johannes die Doper se volgelinge, spreek Jesus ’n getuienis oor hom uit in die vorm van drie retoriese vrae aan die volk, gevolg met ’n plegtige verklaring. Jesus verwys Sy luisteraars na die tyd wat die Doper in die woestyn opgetree het (Matt. 3:1-12). Wat húlle na Johannes toe getrek het was beslis nie 'n heen en weer waaiende riet op die Jordaan se walle nie. Almal weet tog dat hy met standvastigheid en oortuiging sy roeping uitgevoer het en met geen sweem van onsekerheid, Jesus aangewys het as die Lam van God wat die sonde van mense sou wegneem (Joh. 1:29, 36). Hy was ook nie een met weeldelus, ’n koning wat in ’n paleis woon nie, maar ’n boeteprediker gekleed soos Elia van ouds (2 Kon. 1:8).\nHulle het die verwagting gehad dat hy ’n profeet was. Met groot beslistheid antwoord Jesus dat die Doper “meer was as ’n profeet,” meer as 'n gewone profeet van die ou bedeling, hy was die wegbereider van die Messias: “Dit is hy van wie daar geskrywe staan: ‘Kyk, Ek stuur my boodskapper voor jou uit; hy sal die pad vir jou regmaak’ (Mal. 3:1). In Maleagi was Esra die boodskapper wat vir die volk wat in ballingskap was, die pad vir die Here moes regmaak. Soos Esra van ouds, word die Doper in Jesus se tyd, die een wat die dag van die Here aankondig. Johannes doen meer: Hy kondig Jesus self aan, iets wat geen ander profeet voor, of na hom, beskore was nie. Daarom verseker Jesus ons: “Onder die mense op aarde is niemand gebore wat groter is as Johannes die Doper nie.”\nHierin bevestig Jesus sy onverbeterlike bewondering van Johannes. Van al die profete is daar nie een wat met hom vergelyk kan word nie. En dan voeg Jesus verrassend, amper skokkend by: “En tog is die geringste in die koninkryk van die hemel groter as hy.” Net toe die volk en al ons Christene, Johannes op ‘n voetstuk wil plaas, en dalk wonder hoe ons ook soos hy kan wees, sê Jesus dat Johannes die Doper nog maar op die grens van die koninkryk is. Dié wat reeds tot die koninkryk toegetree het, is groter as hy omdat vir hulle die beloftes wat God by monde van die profete én Johannes gegee het, in vervulling gegaan het. Dit het Jesus en Sy kruis geneem om ons die lengte, breedte, hoogte en diepte van God se genade en liefde te wys. Die profete en die Doper kon net profeteer daaroor, ons gelowiges, wéét dit verseker!!\nElke mens wat die kruis van Jesus sien, sien die hart van God wat geen mens voor daardie “Goeie Vrydag”, twee duisend jaar gelede, gesien het nie. Is dit nie ongelooflik dat Jesus gesê het dat ons die geleentheid sal hê om selfs groter as Johannes die Doper in die koninkryk van God, sal wees nie? Ek meen, Johannes was die sogenaamde “wêreldkampioen!” Die verskil tussen ons en die Doper is, hy het nooit die kruis gesien nie, ons hét! Ons hoef dus geen probleem met ons identiteit te hê nie. Ons weet immers: Die oomblik toe ons Jesus Christus in ons lewe ingenooi het, die oomblik wat “ons Hom aangeneem het en in Hom geglo het, het Hy ons die reg gegee om kinders van God te word” (Joh. 1:12).\nOns is nie meer deel van ‘n onbekende massa mense wat doelloos rondswerf op soek na ‘n heenkome nie. Ons is broers en susters van Jesus Christus, almal werklik kinders van God. En afgesien wat ons in die verlede verkeerd gedoen het en in die toekoms nog gaan doen, het ons vir ons hemelse Vader besonderse betekenis – ons is vir Hom oneindig kosbaar en Hy het ons eerste liefgehad - Hy is liefde!!\nAl voel dit of ek en jy nie “groter as Johannes die Doper is nie”, en soms ‘n identiteitskrisis ervaar en nie weet wat ons doel in die lewe is nie, moet ons onthou, Christus het ons geroep om deel te wees van God se familie, en as “die geringste, is ons in die koninkryk van die hemel groter as hy.” Ek en jy is egter self verantwoordelik om ons persoonlikheid met Christus, dieper te verenig. Dit is net ek en jy wat meer tyd kan maak vir Bybelstudie en gebed en die toepassing van dissiplines wat nodig is om ‘n sinvolle geestelike lewe te ontwikkel. Ons kan en sal dit alleen, nie regkry nie, maar wanneer “ons lewe deur die Gees van God beheers word, sal ons nooit swig voor begeertes van ons sondige natuur nie” (Gal. 5:16). Ons opdrag is dieselfde as die Doper s’n: Om “Jesus meer te laat word en ons minder” (Joh. 3:30). Ag, as ons dit maar net met dieselfde geesdrif as die Doper kon doen!\n“Ek en jy moet op die geloofspad nie slegs beginners wees nie, ons moet aanhouers wees”\nGebed: Hemelse Vader, dit is ‘n wonderlike wete: Ek is ‘n kind van U want Jesus het dit onvoorwaardelik uit liefde, vir my moontlik gemaak. Dankie Here, dat ek aan hierdie waarheid kan vashou, hou my styf naby U hart vas. Dankie Christus my Here, dat ek altyd op U beloftes kan vertrou en wat my staande hou in tye soos nou, wanneer dit nie net met my nie, maar met almal in die wêreld mee swaar gaan as gevolg van die virus wat ons geesdrif demp. Dankie dat U egter steeds, Middelpunt van my lewe bly. Daarom sal dit steeds my getuienis wees ten spyte van al die negatiewe dinge wat gebeur. Dankie o Vader, dat u Gees nie voorgeskryf of ingeperk kan word nie, maar vrymagtig werk. Help ons om rustig te wíl lewe onder die beheer van u Gees. Amen.


Kontak my hier\nSelfde in Afrikaans\n... en welkom by FotoDigi.co.za hier waar alles oor en van my bymekaarkom.\nEk het myself soms as 'n fotograaf gesien. Die koms van digitale kameras het die wêreld grootliks verander - daar word nou miljoene meer 'fotos' geneem, (en ons praat nie meer oor die kwaliteit daarvan nie) wat die behoefte aan 'n werklike fotograaf drasties verander het.\nDaar was 'n tyd wat ek mense, selfs groepe, na mooi plekke geneem het. Deesdae doen ek dit minder, en hoofsaaklik sonder die vreemdes en groepe.\nEk kommunikeer graag met ander, moet nie huiwer om my te kontak nie. Al is dit sommer net...\nEk verwyl my tyd hoofsaaklik met die volgende:\nKom ons wees maar eerlik. Die wêreld het verander. Elke besigheid word vandag be-oordeel aan sy gesig op die Internet. Al die ander faktore wat eens belangrik was, soos kwaliteit, diens, of wat ookal, die kom nou tweede, of bestaan nie meer nie.\nBy www.thewebman.co.za dra ek my beskeie deel by om die wêreld so te verander. Ek doen dit steeds op die ou manier. Skep kwaliteit, en maak dit met die hand.\nHier maak ons ons tuiste oop vir vreemdelinge om ons drumpel deur te trap.\nGeen ander plek, of metode, in die ganse heelal kan jou soveel van mense, hulle dinge, gewoontes, en gebruike (of die gebrek daaraan!) leer nie.\nKom kuier gerus. www.villa10.co.za\nHierdie doen ek sommer vir die pret. www.faure.co.za is waar jy die Suid-Afrikaanse Faure familie sal ontmoet. En sommer ook so bietjie meer van waar 'n Faure betrokke mag gewees het in ons geskiedenis.\nDaar is ook enkele opmerkings oor plekke, dinge, asook die doen en late van Faures in ander dele van die wêreld.\nVir my was hierdie 'n baie verrykende ervaring. Groot genot. 'n Voorreg om die res van die familie (sommige in persoon) te leer ken.\nTerloops, daar in die agtergrond is die Andes gebergte, iewers tussen Argentinië en Chile.


Trump: die normalisering van die abnormale\nNORMALISERING VAN GEWELD\nVoorvalle waarin jong wit mans mense voor die voet afmaai, is nou 'n amper daaglikse verskynsel in die VSA. Pres. Donald Trump se taalgebruik help skep 'n teelaarde vir die groei van wit terroriste en wit terreurgroepe, wat deesdae maklik internasionale netwerke oor grense heen kan bou, waarsku ANTHONI VAN NIEUWKERK.\nONS leef in 'n era waar die onaanvaarbare toenemend aanvaarbaar word. Abnormale gedrag word op komplekse maniere genormaliseer. As Suid-Afrikaners hoef ons nie ver te soek hiervoor nie: Geweld as manier om probleme op te los is nou hoofstroom-“normaal”.\nOp plekke in die land en onder sekere groepe word geweld (en toenemend sadistiese geweld) die dominante kultuur. Suid-Afrikaners besteel, vermink, verkrag en vermoor mekaar op ongekende skaal. Die demokrasie en die kapitalisme het die nasie kennelik nog nie van die geweld van slawerny, kolonialisme en apartheid bevry nie.\nGemeenskappe wat gebuk gaan onder historiese onreg, en hul frustrasie deur geweld uiter, is elders in die wêreld te vind. Maar in die VSA bemerk ons die eienaardige verskynsel van jong wit mans uit die laer- en middelklas – dikwels sommer laaities – wat mense op groot skaal voor die voet afmaai. ..


Wie moet beter wees as die beste WordPress-goedgekeurde gashere as die ontwikkelaars van die sagteware self??\nWordPress, die baie gewilde open source-inhoudbestuurstelsel, ondersteun nou meer as 74 miljoen webwerwe, en die mees betroubare gasheerverskaffers beantwoord die vraag met planne wat aangepas is vir die gebruik daarvan. Vir sommige hosting-koper is die oorvloed van planne vreesaanjaend, en die inligting word dikwels met bemarkingsjargon vertroebel. Baie kenners, waaronder joune, is van plan om die beste WordPress-gasheerplanne te beoordeel en te rangskik, maar dit is altyd wys om direk na die bron te gaan.\nVerskeie vereistes en aanbevelings vir die aanbieding van die sagteware word op die amptelike webwerf geplaas – maar slegs enkele ondernemings word as WordPress-goedgekeur beskou. Hier bespreek ons die drie webhosters wat die WordPress.org se goedkeuring ontvang het en waarom.\n4 Waar rangorde WordPress-goedgekeurde leërskare onder mededingers?\n5 Seël die lot van u webwerf met ‘n gasheer wat ons seël van goedkeuring dra\nBluehost is gereeld bo-aan die kaarte as dit kom by WordPress-vriendelike hosting. Die span is trots op sy WordPress-dienste, en die maatskappy is alom bekend in die gedeelde gasheerruimte. Elke rekening bevat een-klik installasies vir die WordPress-sagteware, en die Bluehost-span bestaan uit WordPress-veterane wat gereed, gewillig is en in staat is om u elke stap te help. Geniet ‘n gratis registrasie van domeinnaam vir die eerste jaar van diens, en teken u in met die vertroue van ‘n geld-terugwaarborg enige tyd.\nOns beveel Bluehost gereeld aan eersteling-eienaars van die webwerf, en u kan ons kundige oorsig hieronder raadpleeg om vas te stel of dit die beste WordPress-gasheer vir u is:\nMeer oor WordPress-hosting vanaf Bluehost »\nSiteGround, wat meer geek-tastiese kenmerke vir WordPress gebruik, word gedek. Al die planne bevat enkelklik-installasies, outomatiese opdaterings aan die WordPress Core, en die opdraglynbestuur (WP-CLI), en die ooreenkoms word net soeter. Geniet drie lae caching vir prestasie (SuperCacher), ‘n webwerf-opstelgebied, en vooraf geïnstalleerde Git met premiumplanne.\nAs u probleme ondervind, kan ek die persoonlike kaartjie-stelsel en geselsagteware persoonlik verplig. ‘N Vloot WordPress-kenners is te alle tye gereed om u gereedskap te gee om uself op te los of probleme vir u te hanteer. Vir meer hieroor, nooi ek u om na ons uitgebreide SiteGround-oorsig hieronder te kyk:\nMeer oor WordPress-hosting vanaf SiteGround »\nLaastens, maar beslis nie die minste nie, spog DreamHost met “supercharged” bestuurde en onbeheerde bedienersplanne vir WordPress-gebruikers. Standard WordPress-gedeelde hostingkliënte trek voordeel uit sagteware-installasies en outomatiese opdaterings met een klik, en u domein is gratis vir u eerste jaar met DreamHost. Baie lede van die DreamHost-span dra al tien jaar aktief by tot die WordPress Core. Die maatskappy ken die platform van binne en buite, en die kundigheid wat in die interne oplossings verskyn, droom DreamHost om die WordPress-gemeenskap beter te dien.\nVir diegene wat op soek is na ‘n bietjie meer oomph, beveel ons u aan om na DreamPress te kyk: die volledig bestuurde, vooraf gekonfigureerde, VPS-aangedrewe oplossing vir WordPress. Kyk na ons volledige resensie hieronder vir ‘n volledige oorsig van DreamHost-dienste:\nMeer oor WordPress hosting van DreamHost »\nWaar rangorde WordPress-goedgekeurde leërskare onder mededingers?\nDie drie gashere wat hierbo gelys is, styg natuurlik na die top van die hoop volgens die algehele bydrae van WordPress-gemeenskappe, maar hulle is slegs ‘n paar van die top-aanbieders in die bedryf wat spesialiseer in WordPress-hosting. Die rangorde-bladsy van WordPress.org het ‘n redelike deel van kontroversie oor die insluiting en uitsluiting van sekere leërskare gesien, so dit maak beslis nie seer om ‘n tweede en derde opinie te soek nie.\nOns het baie gunstelinge, maar die top drie keuses van ons kundiges vir WordPress-hosting word hieronder getoon. Drumroll, asseblief …\nBlaai deur meer WordPress-leërskare »\nSeël die lot van u webwerf met ‘n gasheer wat ons seël van goedkeuring dra\nTerwyl WordPress steeds die aanlynwêreld oorheers, sal ons voortgaan om die gereedskap en dienste te identifiseer en te bespreek wat gebruikers soos u sal help om suksesvol te wees. Soos op die amptelike WordPress-webwerf aangedui, sal die ideale WP-gasheerverskaffer die volgende ondersteun:\nPHP weergawe 7.2 of later\nMySQL weergawe 5.6 of later OF MariaDB weergawe 10.0 of later\nNGINX of Apache webbediener met mod_rewrite module\nOns beveel aan dat u ‘n gasheer vind wat u behoeftes verwag – van aanvanklike domeinopstelling tot prestasieoptimalisering en bemarkingsinstrumente. Die gashere wat na die top van ons aanbevelingslys klim, bevat naatlose WordPress-opstelling, gevorderde caching-funksies, SSD’s en toepassingsspesifieke verhogings, verhoogareas, en kundige hulp met instandhouding van plugins en WordPress-weergawe-opdaterings.


Senior advokaat moet dodelike busbrand ondersoek | Maroela Media\nSes mense het in die brand omgekom. (Foto: Tshwane-nooddienste)\nDie Gautengse regering het ŉ senior advokaat aangestel om die busbrand wat verlede maand tot die dood van ses mense gelei het, te ondersoek.\nAdv. Myron Dewrance SC sal die ondersoek lei na die oorsaak van die brand op 21 Mei op die Molotopad buite Pretoria.\nDie bestuurder van die Putco-bus het na die voorval aan brandbestryders gesê hy was besig om te bestuur toe hy in kennis gestel is dat die bus brand. Hy het dadelik stilgehou. Die bus was van Marabastad na Tweefontein in Mpumalanga onderweg.\nDie LUR vir openbare vervoer en infrastruktuur, Jacob Mamabolo, het ŉ span aangestel wat onder meer bestaan uit brandondersoekers wat onderhoude met getuies en ander sal voer wat deur die voorval geraak is.\nDie ondersoek sal konsentreer op die oorsaak van die brand en moet vasstel of daar enige nalatigheid aan die kant van die busmaatskappy was wat ŉ kontrak met die departement het. Die span moet ook bepaal of Putco kontraktueel aanspreeklik vir die voorval gehou kan word.\n“Adv. Myron en sy span het ŉ belangrike taak om die feite in te samel en vas te stel of Putco nalatig was. Dit is belangrik om die waarheid vas te stel ter wille van die families en geliefdes van diegene wat hul lewe verloor het, asook die beseerdes, sodat hulle afsluiting kan kry en na die tragedie kan genees,” sê Mamabolo.\nDie ondersoekspan het 30 dae om die ondersoek te doen en aanbevelings te doen om te verseker ŉ soortgelyke voorval word nie weer herhaal nie.\n“Ons weet Putco doen sy eie ondersoek, maar ons het steeds ŉ onafhanklike span aangestel om die voorval te ondersoek. Hulle kan in hierdie saak nie tegelykertyd skeidsregter en speler wees nie.”\nDaar gaan skaars n week verby waar n Putco bus nie brand op die Molotopad nie. Daar trek beslis n rokie.\nIs ‘n Kenner op fie gebied? Nog ‘n ondersoek…\nNog geen sntwoord…nog geen vervolging nie\nKyk na die taxi industrie. Iemand van hulle dit daar agter\nDink net : die oorsaak van elke botsing waarby openbare vervoer betrokke is, word deur ‘n bevoegde persoon ondersoek en die resultate word binne ‘n kort bestek gepubliseer. Ek droom verder: daar word summier teen oortreders opgetree (as hulle nog leef)…\nDie werklikheid is erger as ‘n nagmerrie.\nHoe baie ry ek nie agter sulke busse…dan staan die enjinkap regop en oop terwyl die bus voortstoom,seker om te verhoed die enjin oorverhit. Ag wat so gaan dit maar….


Beamptes ontplooi na JHB-parke | Maroela Media\n“Dié parke sluit Zoo Lake, Florida-park, Thokoza-park en Bezuidenhout-park in,” het hoofsuperintendent Wayne Minnaar gesê. “Ons doen ŉ beroep op mense om op hul hoede te wees en om nie onder die invloed van alkohol te bestuur nie.”\nMinnaar het die publiek ook versoek om versigtig te wees wanneer hulle van vuurwerke gebruik maak. Die vuurwerke mag net tussen 19:00 en 22:00 aangesteek word, en moenie naby aan diere gebruik word nie, het Minnaar bygevoeg. Hy versoek ook dat daar volwasse toesig sal wees indien kinders met vuurwerke speel.\nMinnaar sê die verkeer in Johannesburg is stil.\nVerban vuurwerke geheel en al.\nEk stem Gawie, dis ‘n geraas, nadelig vir mens en spesifiek vir diere wat ernstige beserings opdoen en verbasend, meestal mense wat dit NIE kan bekostig, wat klappers, ens. koop nie.\nJD · 5 jaar gelede\nEk stem volmondig saam, VERBAN vuurwerke geheel en al. Dit is ‘n euwel, erger as drank en rook.


Swangerskap-skete... en hoe om dit te oorkom | Baba-En-Kleuter\nEn só wag jy nog steeds vir daai blomfase van swangerskap waar jy met ’n pragtige blos op die wange spog terwyl jy jou blink bos hare selfversekerd oor jou skouers gooi en tevrede oor jou perfekte ronde magie vryf . . . Maar nee, pleks daarvan dat jy soos ’n kraakvars lelie lyk waarvan die kroonblare pas oopgevou het, voel jy maar taamlik verwelk.\nNiemand het jou gewaarsku teen al die nare goed wat ’n swangerskap soms kan inhou nie – van aambeie tot inkontinensie. Toemaar, jy is nie die enigste siel wat hierdeur wroeg nie. Daar is heelwat swangerskapskwale wat die meeste vroue tref. Ons bekyk sewe van die grootste sondaars. Aambeie Al ooit gehoor hoe die ou mense jou waarsku om nie op ’n nat of koue vloer te sit nie, want dit veroorsaak aambeie? Wel, jou kans om dit tydens swangerskap te kry, is ’n honderd maal waarskynliker! Aambeie – ook bekend as hemorroïede – is uitgesette are in die anale kanaal. Baie mense kry dit die een of ander tyd, maar dit veroorsaak gewoonlik net ongemak wanneer dit by die anus uitsak. Aambeie word meestal veroorsaak deur beuring tydens hardlywige ontlasting (nóg ’n algemene kwaal wat hieronder bespreek word) en ook die passering van harde stoelgange. Dit beskadig alles die voering van die anale kanaal en die are se beskermende lagie. Swak bloedsomloop in dié area is nog ’n oorsaak en die rede waarom aambeie dikwels tydens swangerskap voorkom. Die gewig van jou baba (en jou baarmoeder wat propvol vrugwater is) kan só swaar raak dat dit die bloedsomloop in die area daar onder belemmer. (En moenie neus in die lug rondloop as jy díé aaklige newe-effek van swangerskap vrygespring het nie. Die natuur kan jou nog altyd bykom wanneer jy klaar gekraam het. En dit is nie net vroue wat normaal gekraam het wat deurloop nie, selfs diegene wat ’n keisersnee gehad het, kan ná die geboorte aambeie ontwikkel.) Behandeling\nProbeer aambeie voorkom deur jou stoelgang so sag en gereeld moontlik te hou deur hope vesel te eet.\nDaar is middels sonder voorskrif te koop, soos Anethaine-salf en setpille wat die ongemak van aambeie sal verlig, maar ongelukkig nie noodwendig sal genees nie.\nEen behandeling is skleroterapie, waar ’n verhardingmiddel ingespuit word om die aartjies te laat krimp.\nGebruik lysterbessie (witch hazel) op ’n stukkie watte of gebruik medisinale aambei- sanitêre doekies as die nood druk.\nBad gereeld. Die warm water is nie net strelend nie, dit hou die area skoon en help so om infeksie te voorkom.\nSooibrand (refluks) Dit maak nie saak of dit aan die begin of aan die einde van jou swangerskap is nie, maar as dit al ooit vir jou gevoel het asof jy vuur kan spoeg, sal jy presies weet wat sooibrand beteken . . . Wanneer die suur spysverteringsappe uit die maag opstoot en in jou slukderm beland, kry ’n mens sooibrand. Dit ontstaan wanneer die eenrigting-sluitspier wat kos die maag binnelaat vanaf die slukderm nie styf genoeg toemaak nie en dan gebeur dit dat die maag se suur inhoud na die slukderm toe terugstoot. Die kenmerkende simptome van refluks is ’n branderige sensasie in die bors en keel. Dit volg gewoonlik veral op die inname van vrugtesap, warm drankies of warm, vetterige kos, en is erger wanneer jy lê of buk. Sooibrand kan so erg raak dit kos of vloeistof agter in die mond opstoot, veral in die nag terwyl jy lê, en dit kan voel asof jy wil verstik. Swangerskap is ’n algemene oorsaak van refluks omdat dit die opwaartse druk op die sluitspier laat vererger. (En nee, as jy wil sterf van sooibrand tydens swangerskap beteken dit nie dat jou baba met ’n bos hare gebore gaan word nie. Dis sommer net ’n ouvroustorie dat daar ’n verband tussen jou baba se hare en sooibrand is.) Behandeling\nDaar is heelwat veilige teensuurmiddels op die mark wat die maagsuur sal neutraliseer. (Sommige teensuurmiddels het boonop ekstra kalsium bygevoeg.)\nEet saans klein maaltye en eet ’n paar uur voor slaaptyd sodat die kos betyds verteer.\nLig die koppenent van jou bed sowat 20 cm (’n baksteen en ou telefoongidse is ideaal) of gebruik ekstra kussings om die suur binne-in jou maag te help hou.\nVermy stywe klere en gordels en moenie te veel buk of plat lê ná etes nie.\nHardlywigheid ’n Swanger vrou se spysverteringstelsel is heelwat stadiger weens al die swangerskapshormone wat deur haar lyf pomp. Dis waarskynlik die natuur se manier om doodseker te maak dat jy elke titsel vitamien en mineraal opneem en dís waarom kos ook langer in die maag bly. En behalwe dat dit een van die redes is waarom swanger vroue meer geneig is tot winderigheid, veroorsaak dit ook hardlywigheid. Asof dit nie reeds genoeg is nie, kan jou vitamienaanvulling wat yster bevat, die hardlywigheid vererger. Die hormoon progesteroon laat boonop die dermwand ontspan sodat die peristaltiese bewegings flouer raak. (Die teendeel is egter ook moontlik: Sommige vroue wat met hardlywigheid gesukkel het weens ’n spastiese dermspier vind dat hul hardlywigheid tydens swangerskap verbeter. Die progesteroon laat die spiere ontspan en die derm werk meer doeltreffend.) Behandeling\nMoet nooit ’n lakseermiddel gebruik wanneer jy swanger is nie; probeer eerder om jou dieet te verander. Vervang wit- deur volkoringbrood. Eet baie vars vrugte en groente en ontbytgraan wat vesel bevat. Drink 1,5 tot 2 liter water per dag en ’n koppie kookwater wanneer jy opstaan en weer een net voor jy gaan slaap.\nGaan dadelik toilet toe as jy die behoefte het om te ontlas – as jy uitstel, word jou stoelgang droog en dis een van die hoofoorsake van hardlywigheid.\nSwem is goeie oefening omdat water die dermfunksie stimuleer.\nGebruik ook ’n aanvulling van ’n omega 3-ryke olie soos lynolie, vlasolie of visolie as jou stoelgang droog en krummelrig is.\nIn haar Swangerskap- en Geboorteboek (Human & Rosseau) beveel suster Lilian die weefselsoute Calc Fluor en Ferrum Phos drie maal per dag aan om die dermwandspiere soepel en sterk te maak.\nSy beveel verder Segiro-druppels aan vir hardlywigheid wat met opgeblasenheid gepaardgaan.\nEn as jy regtig erg hardlywig is, gebruik ’n gliserien-setpil om die derm van ’n harde stoelgang te ledig.\nVaginale afskeiding Vaginale afskeiding gedurende swangerskap verskil van vrou tot vrou. Tog is ’n dun, melkerige afskeiding met ’n matige reuk (leukorree) normaal gedurende swangerskap. Dit is baie soos die afskeiding wat baie vroue het voor hulle begin menstrueer. Hierdie afskeiding kan toeneem soos die geboortedatum naderkom. Moet nooit tampons hiervoor gebruik nie omdat dit kieme in die vagina kan laat broei. Kenners is dit deesdae eens dat vaginale uitspoeling glad nie ’n goeie plan is nie. Dit gooi die normale balans van mikro-organismes in die vagina omver en kan lei tot bakteriese vaginose, ’n ernstige vaginale infeksie. ’n Vaginale afskeiding tydens swangerskap behoort geen ander kleur as wit te wees nie en mag ook nie jeukerig, branderig of onwelriekend wees nie. Enige afwyking hiervan kan ’n aanduiding wees van ’n infeksie. Die vaginale area kan wel gekneus en geswel voel. Vaginale sproei (Candida) Vaginale sproei kom taamlik algemeen voor tydens swangerskap as gevolg van die veranderde pH van jou liggaam. Die simptome sluit ’n effens onwelriekende reuk, dik wit of geel vaginale afskeiding, jeukerigheid en branderigheid in. Dit kan selfs bloeding veroorsaak. Vaginale sproei moet behandel word om te voorkom dat die baba dit opdoen tydens ’n natuurlike geboorte. Dit kan hardnekkige mondsproei by pasgebore babas veroorsaak. Volgens suster Lilian moet ander vaginale infeksies spesifiek behandel word. Jou dokter sal ’n geskikte vaginale swamdoder moet voorskryf as die onderstaande raad nie die simptome verlig nie. Moenie jouself probeer behandel nie, aangesien sommige sproeimedikasies nie in swangerskap geneem mag word nie. Behandeling\nGebruik homeopatiese Buso-druppels en die weefselsouttablet Kali Mur drie maal per dag.\nWend snags 10 ml natuurlike, ongegeurde jogurt wat lewende AB-kulture bevat vaginaal aan. Gebruik ’n 20 ml-spuit wat by apteke verkrygbaar is en plaas dit versigtig in die vagina.\nWend Natura vitamien E- of Calendula Plus-salf uitwendig aan om jeukerigheid en branderigheid te streel en genesing van die aangetaste vel rondom die vagina te bevorder.\nGebruik probiotika wat die balans van die dermflora sal herstel. ’n Versteuring in dié balans maak ’n mens meer vatbaar vir die talle vorms van Candida.\nBeperk jou inname van suiwel- en graanprodukte, soet en sout peuselkos en kossoorte soos suurtjies wat gis bevat.\nInkontinensie Dit is glad nie vreemd vir swanger vroue om in die laaste trimester ’n klein bietjie urine te lek nie, veral wanneer hulle lag, hoes of nies. Dit word stres-inkontinensie genoem en is die gevolg van die druk wat jou groeiende baarmoeder op jou blaas plaas. In die bekende swangerskapsgids What to Expect When You’re Expecting waarsku die skrywers dat jy wel doodseker moet maak dis urine wat uitlek deur die snuif-toets te doen. As dit nie soos urine ruik nie, moet jy dadelik jou dokter gaan spreek omdat dit vrugwater kan wees. Behandeling\nBeproef gerus dié wenke om stres-inkontinensie te probeer voorkom:\nVermy kos en vloeistowwe wat jou blaas kan irriteer, soos koffie en ander drankies wat kafeïen bevat. Vermy ook sitrusvrugte en sappe, tamaties, skerp kos en gaskoeldrank.\nDoen gereeld Kegel-oefeninge om die bekkenspiere te versterk.\nToe neus Waterterughouding of opgeswelde lugweg-membrane as gevolg van al die ekstra vloeistof wat in jou liggaam rondbeweeg terwyl jy swanger is, kan dit soms laat voel asof jy ’n kopverkoue, toe neus, allergie of sinusitis het, hoewel dit nie die werklike probleem is nie. Tog kan baie suiwel die probleem vererger. Behandeling Volgens suster Lilian help die weefselsoute Nat Mur en Nat Sulph om die vloeistofbalans in die weefsels te help reguleer en die verstopping van die neusgange te verlig. Neem een tablet van elk drie maal per dag. ’n Werklike toe neus reageer veilig en goed op die homeopatiese neussproei Nasenol en homeopatiese Phyryna-druppels is uitstekend vir ’n postnasale drup. Nasosinus-kapsules is nuttig vir sinusverstopping met hoofpyn indien jy voor jou swangerskap al las van sinusontsteking gehad het. Bronnelys Suster Lilian se Swangerskap- en Geboorteboek – Die volledige gids. Human en Rousseau 2005. What to Expect When You’re Expecting deur Heidi E. Murkoff, Arlene Eisenberg en Sandee E. Hathaway. Pocket Books 2002. The Best Friend’s Guide To . . . Pregnancy deur Vicki Lovine. Bloomsbury Publishing 1997.


Hercules: Dade van histeriese menslike krag - Die Herout\nOns almal het al stories van versteekte Herkulesse gehoor – mense wat uit paniek motors kan oplig om ander te red of liggaamlik ver buite die verwagte spektrum van menslike krag optree.\nByvoorbeeld, Lydia Angyious wat in 2006 met ‘n ysbeer in Quebec gestoei het om haar kinders te beskerm. Of Lauren Kornacki wat in 2012 ‘n BMW van haar vasgekeerde pa gelig het. Hierdie voorbeelde het een ding gemeen: ‘n konsep met die naam “histeriese krag”.\nHisteriese krag is buitengewone krag wat normale mense ervaar in ‘n situasie van nood. Dit is vreeslik moeilik om te bestudeer, aangesien die vereiste omstandighede nie in ‘n laboratorium eties nagemaak kan word nie.\nHoe is hierdie egter moontlik? Navorsers spekuleer dat verskeie faktore ‘n rol speel. Eerstens is mense fisies sterker as wat ons dink – werklik inspirerend, nè? Navorsers skat dat die gemiddelde mens ongeveer slegs 60% van hul spiermassa se absolute krag tydens maksimum oefening gebruik.\n‘n Mens se brein verhoed absolute maksimum krag. Hierdie tipe krag kan ernstige beserings of selfs die dood tot gevolg hê. Al kan ons spiere in ‘n situasie van lewe of dood dalk die krag hanteer, is ons gewrigte, tendons, ligamente en harte nie noodwendig op dieselfde vlak nie.\n“Ons breine probeer altyd seker maak dat ons nie tot die punt van besering gedruk word nie,” verduidelik dr. Paul Zehr, ‘n professor van neurologie en kinesiologie aan die Universiteit van Victoria in Kanada.\nPyn en uitputting is dus byna heeltemal ‘n verstandelike ding – liewer ‘n emosie as ‘n weerspieëling van wat ons werklike fisiese toestand is.\nZehr verduidelik ook dat die bekende adrenalienhormoon en sekere ander middele wat jou brein beperk om pyn en uitputting gevoelens te veroorsaak, ook ‘n groot rol speel. Volgens Gordon Lynch, ‘n fisioloog by die Universiteit van Melbourne, Australië, is abnormale adrenalienvlakke grootliks verantwoordelik vir die gevalle van histeriese krag wat gerapporteer is.\nIn 2010 het ‘n man, Tom Boyle, ‘n 1300kg motor gedeeltelik van ‘n tiener gelig. Hy kla toe later van ‘n seer mond en na professionele inspeksie word daar bevestig dat hy 8 tande gekraak het toe hy gekners het om die motor op te lig. Die adrenalien het net heeltemal sy pynaanwysers in sy brein gedomineer.\nOns liggame hou aan om ons te verras – moet net nie vandag jou innerlike Herkules gaan toets nie!


Praat maak beter - Die Hervormer\nWritten by Ds Danie Taljard (Maart 2019)\nDie skok van die gebeure by Hoërskool Driehoek is nog vars in ons geheue. Die ramp het ook lidmate en predikante van die Kerk geraak. Die media het berig wat almal wat daar betrokke was, beleef het.\n’n Brief van ’n leerling wat dit sien gebeur het, vertel dat sy nie weer wil teruggaan na die skool toe nie. Dit was ’n traumatiese gebeurtenis wat ’n gemeenskap en land geraak het. Trauma affekteer die fisiese, psigologiese en kognitiewe wese van die mens. Selfs gelowiges kan begin twyfel in God, hoop verloor en die sin van die lewe bevraagteken. Daar is van oral hulp aangebied en gekwalifiseerde beraders en sielkundiges het kinders en onderwysers gehelp om emosies rondom die gebeurtenis te verwerk.\nDit laat onbewustelik ook die vraag ontstaan op watter wyse gelowige lidmate ondersteuning kan bied aan mense wat trauma beleef of dit aanskou.\nHierdie tegniek funksioneer vanuit die beginsel dat trauma wat nie deurgewerk word nie altyd in ’n mens bly, selfs vir jare na die voorval. Dit word in die onderbewussyn gebêre waar tyd dit nie genees nie, slegs bedek. Onverwerkte trauma kan ontwikkel in ’n posttraumatiese stresversteuring (PTSV). TIR word effektief vir die hantering van trauma toegepas vanaf twee weke tot dekades na ’n voorval. Dit is veral effektief om die pynlike effekte van ’n traumatiese insident, soos onwelkome gevoelens, emosies, sensasies en pyne, te verwerk. Die tegnieke help mense om op ’n sekere wyse oor die ervaring te praat om sodoende die emosionele lading van die gebeurtenis te verminder.\nDie vraag Wat het met jou gebeur? help die persoon om die gebeurtenis verskeie kere te vertel. Binne die herhaalde feitelike oorvertelling word die emosionele lading van die gebeurtenis ontsluit. Elke hervertelling verskil van die vorige, want dit bring nuwe insigte en inligting rondom die gebeure wat verberg of vergeet was, na vore. Die trauma word uit die onderbewuste deur herhaalde oorvertelling na die bewuste gebring. Daar word op elke trauma afsonderlik gefokus, en die insident word deur vrae herhaaldelik ondersoek, totdat die effek van die emosionele band verminder of verdwyn.\nDie proses word as afgesluit beskou wanneer ’n bepaalde punt bereik is waar iemand fisies verligting ervaar en die fokus gemaklik terugskuif van die gebeurtenis na die hede, sonder die moeilike emosies. Al vra die tegniek direkte vrae volgens ’n vaste patroon, word daar nie geïnterpreteer of geëvalueer nie, en sodoende word die persoon bygestaan om self by die oplossing of afsluiting uit te kom.\nSoos enige terapeutiese ingrype, vind dit plaas binne ’n veilige terapeut-pasiënt-vertrouensverhouding.\nTIR en die Christelike Seemansorganisasie (CSO)\nHervormde predikante wat vir die CSO werk, is almal opgeleide TIR-fasiliteerders. Die Suid-Afrikaanse hawens is gewoonlik die eerste stop vir seemanne op die lang vaart van die Ooste af. Aan boord word hulle gekonfronteer met traumatiese insidente soos seeroweraanvalle, ongelukke en selfs dood. Hulle moet ook krisisse wat by die huis gebeur aan boord verwerk terwyl hulle nie tuis kan wees nie.\n’n Goeie voorbeeld was die storms wat verlede jaar die Filippynse eilande getref het en groot skade veroorsaak het. Talle seemanne se huise is vernietig en familielede beseer. Hulle moes hierdie verlies aan boord verwerk. Ons was die eerste persone met wie hulle daaroor kon praat en vir wie hulle kon vertel wat met hulle gebeur het. Die aanwending van TIR kon die seemanne effektief deur die trauma begelei sodat hulle met hul werk kon voortgaan.\nRondom die Hoërskool Driehoek se tragedie word ons opnuut bewus van hoe traumatiese gebeure uitkring en mense emosioneel affekteer. Leerlinge is bang om skool toe te gaan. ’n Skool in Pretoria word deur ouers gesluit omdat hulle vrees dat die ou skoolgeboue ’n risiko inhou vir hul kinders se veiligheid. Beheerliggame en onderwysers vrees dat so iets ook by hul skole kan gebeur.\nDie vraag kan gevra word of slegs professioneel opgeleide persone emosionele ondersteuning kan bied aan mense wat traumatiese gebeure beleef of aanskou het. Kan gewone lidmate en ampsdraers van die Kerk ook betrokke wees? Dit is tog dikwels ouers, vriende, ’n ouderling, ’n diaken en ’n dominee wat eerste met mense se trauma en krisisse in aanraking kom. Die koerante het berig dat kinders dadelik hul ouers geskakel het, wat hulle na die toneel gehaas het. Soos die gebeure later uit die publike oog vervaag, is dit hierdie groep mense wat steeds kontak met die getraumatiseerdes het.\nDie beginsels van TIR fokus op die hervertel van ’n traumatiese gebeurtenis totdat die emosionele lading verminder of verbreek is. Dit bevestig die ou waarheid dat om te praat oor iets wat moeilik is, kan help om dit beter te maak. Predikante sal getuig hoe mense, nadat hulle die storie van hul krisis vertel het, sê: Dankie, Dominee, nou voel ek sommer ligter. Hierdie verandering in gemoed vind plaas nog voordat enige raad gegee is of ’n oplossing bereik is. Dit is belangrik om raak te sien dat om iemand ruimte te gee om te praat oor wat gebeur het en net te luister sonder oordeel of opinies, dikwels effektiewe ondersteuning is.\nOok by kinders, familie en vriende beleef ons dat wanneer mense die geleentheid en veilige ruimte gegun word om verskeie kere te vertel wat gebeur het tydens ’n krisis, hulle daarna verlig verklaar: Dankie dat jy geluister het, ek voel nou sommer beter. Elke gelowige kan ander deur moeilike tye bystaan deur hulle geleentheid te gee om te vertel wat gebeur het en net te luister sonder om raad te gee of te oordeel.\nSulke ondersteuning is effektief, maar kan nooit professionele hulp vervang nie – veral wanneer trauma in ’n stresversteuring verander het. Om mense te help vertel wat gebeur het, is ’n bruikbare instrument vir gelowige lidmate wat dikwels eerste met die krisis te doen kry. Dit begin gewoon met ’n veilige, stil plek, dalk ’n koppie warm tee, en die vraag: Vertel my wat het met jou gebeur, ek luister.\nVerdere inligting: www.tirasa.co.za en www.cso.co.za


Indonesia in Focus: Zaqqoem vrugte, geniet deur die inwoners van die hel.\nZaqqoem vrugte, geniet deur die inwoners van die hel.\nDie rit is nog nie klaar nie (355)\n(Deel 355), Depok, Wes-Java, Indonnesia, 23 Augustus 2015, 20:17 pm).\nGod in sy woord in die brief Saffat As verse 62-67 waarsku mense dat as hulle dood is in 'n toestand van glo en pleeg onttrekken (assosieer vennote met God) kon nie berou (geloof en vra vergifnis van Allah) dan is hulle gedreig in die hel, waar hulle sal moet sit gegewe die vrugte wat kom uit die bodem van die hel vrugte na die ingang in die maag sal voel soos die warm water sodat skroei en brand die binnegoed.\nMohammed het gesê daar is drie groepe wat later op die dag van die opstanding (die dag van afrekening / hierna) in die hel gegooi word gouer as ander groepe.\nDie eerste groep is diegene wat leer om te onthou die Koran wil net genoem Qory, tweede, hulle is na die slagveld jihad bloot omdat dit wil 'n held genoem te word, en die derde klas van die ryk is ruim (baie gee skenkings / aalmoese) wil net geprys (Riya) ,\nSo as ons wil regtig penghafal wees Koran die bedoeling vir God en wil die Koran leer sodat ons die inhoud van die inhoud van die Koran kan verstaan sodat ons kan hervat oefen en versterk vroomheid ons, nie omdat hulle wil om die wedloop te wen Lees die Koran (wil Qory noem) ,\nIn die jihad om die slagveld moet voldoen aan die reëls en pilare van jihad gereël Koran en Sunnah (nie omdat dit wil 'n held genoem te word), of verdien groot salarisse.\nMoet liefdadigheidsorganisasie (/ donasie) ons is regtig opreg vir Allah, en as ons kan bydra met 'n regterhand linkerhand ons weet nie (ons doen nie Riya / vertoonlokaal dat mense bekend as die perskonferensie publiseer die resultate van ons bydrae) ,\nWanneer jy reeds die oortreding van die (immoreel) soos hierbo, dan, terwyl ons lewens is nog in die slukderm (slukderm), dan het ons dadelik berou (geloof en vra vergifnis van Allah) en onmiddellik te implementeer die pilare van Islam konsekwent, baie gebed, herinnering, lees Al -Quran, 'n baie aandag en toewyding aan beide biologiese ouers, en 'n baie hulp broers wat nou verwoes is deur (siekte, armoede, 'n baie van die skuld).\nSoerah As Saffat paragraaf 62 (Voedsel Paradise) Is dit beter gereg of die boom Zaqqoem. 63 Waarlik, ons die boom Zaqqoem sebgai foltering vir onregverdige gemaak. 64. Inteendeel, dit is 'n boom wat kom uit van die onderkant van die hel 65. Mayangnya as die hoof van die duiwel-duiwel (Satan). 66. En inderdaad hulle eintlik eet 'n paar van die vrugte van die boom, dan gevul hulle sy maag met vrugte Zaqqoem 67. Dan, na die eet van die vrug Zaqqoem seker hulle het 'n drankie gemeng met baie warm water.\nHoewel geteister deur menslike ongehoorsaamheid en sonde ophoop, beteken dit nie dat daar nie meer die deur om te verbeter. Sedert, na die toenemende onsedelike dade van 'n dienskneg nie, maar die deur van genade is altyd oop. Mense kry die geleentheid om hulself te verbeter. Dit is, met die bekering uit dade wat dit kan lewer aan die rand van die hel. Bekering gedoen moet totale, wat bekend staan as die bekering NASHUHA wees. Profeet sallallaahu 'alaihi wa sallam het gesê:\nIbn Umar gebruik word om te bereken (Istighfar lees) n in 'n Majlis die profeet opgestaan dit 'n honderd keer voor, (wat sê): Ja Rabbku, vergewe my en aanvaar taubatku. Waarlik, julle is die Hoogste ontvangers bekering, Genadevol.


Bloederigheid tussen hul tande | Absolutely Perfect Water by Perfect Water\nBloederigheid tussen hul tande | Absolutely Perfect Water\nPerfect Water 11-11-2011\nDuisende mense en diere wat binne etlike kilometer van die Tweelopiespruit aan die Wes-Rand woon, sit op ‘n chemiese tydbom, sê kenners. Elise Tempelhoff volg die bloedspoor wat die mynbedryf oor 120 jaar hier gelos het. Strome bloedrooi water loop oral teen die helling af. Op sommige plekke slaan dit soos rooi kolle op kladpapier uit. Die water vlek die grond roesrooi. Ses jaar gelede het die suur mynwater net by ’n ou ventilasieskag en ’n boorgat aan die noordelike helling van die Witwatersrand, by die Wes-Rand tussen Randfontein en Krugersdorp, uitgeborrel. Deesdae loop dit hier, tussen die ou mynhope, op verskeie ander plekke ook uit. Al die stroompies rooi water wat teen die rant afloop, kom in die drif by die Tweelopiespruit bymekaar. Die riete in die spruit is rooi gevlek en al die organismes wat vroeër daarin geleef het, is dood: visse, ongewerweldes, krappe en paddas. Kol-kol op die oewer van die Tweelopiespruit lê wit neerslae soute soos omlope oral op die grond. En ’n klipgooi verder, noordwaarts, in die Krugersdorp-wildtuin, ly mens en dier onder die nalatenskap van ’n mynboubedryf wat nou ná 120 jaar feitlik uitgeput is. ’n Giftige brousel Mense wat voorheen bang was om te praat oor die bloedspoor wat die suur mynwater agterlaat, verbreek nou die stilte. Maar hulle praat namens ’n groep of vra dat hul naam nie genoem word nie, want die goudmynbedryf se “sakke is diep”. ’n Woordvoerder van African Bush Adventure (ABA) wat die Krugersdorp-wildtuin bestuur, sê die water in die Tweelopiespruit, wat deur die reservaat loop, is soms “niks anders as verdunde swaelsuur nie”. Dis die enigste waterbron vir dié wildtuin se wild. Die meeste diere, veral die kleintjies, soos bokkies en kalfies wat pas gespeen is, weier om die water te drink. Dis “hartverskeurend” om te sien hoe hulle teruggaan na hul ma en sy nie meer melk het om hul dors te les nie, vertel ’n werknemer. Dié diertjies oorleef nie lank nie. Hulle gaan dood van die dors. Soms “behandel” Harmony Gold die water (wat by die ou ventilasieskag uitloop) met kalk en seepsoda in ’n poging om dit alkalies te maak. Maar in die reënseisoen oorweldig die water die mynhuis en dan loop megaliters suur mynwater direk en “onbehandel” in die Tweelopiespruit in. Vroeër kon Harmony die meeste van die water wat by die ou ventilasieskag (in die omgangstaal bekend as “Buks se gat”) en boorgat uitgeborrel het, tot ’n mate beheer, maar deesdae sluit al hoe meer myne aan die Wes-Rand hul deure en kom die water “onbeheersd” na die dolomitiese kompartemente terug. Dit loop nou uit by boorgate en fonteine (hiervan was 36 in die omgewing van Randfontein) wat die afgelope eeu weens mynbou uitgedroog het. Dié water, wat nou ná meer as ’n eeu “terug kom”, is giftig. Dit is besoedel met ’n brousel van swaar metale soos uraan, arseen, aluminium, kobalt, kadmium, lood, yster en mangaan, asook radioaktiewe gifstowwe. Seekoeie in batterysuur Werknemers van die Krugersdorpwildtuin ry daagliks water aan vir die leeus in die wildtuin, wat nou in ’n kamp aangehou word. Die leeus is immers die groot trekpleister. Die ander diere is uitgelewer aan die water in die Tweelopiespruit en die fonteine in die wildtuin waarvan die watergehalte gedurig wissel. In 2002, toe die suur mynwater op Harmony Gold se myngrond begin uitborrel het, het nege leeus, ’n aantal jagluiperds, hartbeeste en ’n verskeidenheid boksoorte gevrek nadat hulle die spruit se water gedrink het. Die gevrekte leeus is destyds deur veeartse van Onderstepoort ondersoek. Hul diagnose was dat die diere lewerskade, waarskynlik weens die swaar metale in die water, opgedoen het. Baie dragtige diere het ook geaborteer. Baie van hulle aborteer steeds. Maar dis moeilik om die omvang daarvan vas te stel omdat roofdiere die dooie fetusse opvreet voordat dit getel kan word. Naby die ingang van die wildtuin woon twee seekoeie die afgelope vyf jaar in water wat byna soos “batterysuur” is in ’n dam wat voorheen net water gehad het tydens groot reëns. Ná ’n paar dae het die water destyds gewoonlik in die dolomitiese kompartemente weggesyfer. Sedert 2002 is daar heeltyd water in die dam. Geohidroloë meen die mynbedryf het die geologie van die dolomitiese gebied só versteur dat grondwater wat van onder opstoot, verantwoordelik is vir die standhoudende water. Dierkundiges meen dis ’n wonderwerk dat die twee seekoeie daar oorleef. Dis ook vreemd dat hulle dié dam kies om in te woon, pleks van die Charles Fourie-dam stroomaf (waarvan die watergehalte ietwat beter is). Dié dam, waarin hulle van 1991 tot 2003 gewoon het, is naby die Ngonyama Lion Lodge in die Krugersdorp-wildtuin. As die seekoeie hul bekke oopmaak, lyk dit kompleet of daar ’n bloederigheid tussen hul tande is. As hulle in die son lê, sien ’n mens die spierwit soutneerslag op hul vel. Sout op blare Navorsing oor die invloed van mynbesoedelde water op die “reproduktiese fiksheid van wilde diere, is feitlik onbekombaar”, sê ’n omgewingskundige. Hy vertel die diere in die wildtuin teel beslis nie soos voorheen aan nie. ’n Groep navorsers van die WNNR skryf daaroor in “The Pollution and destruction threat of goldmining waste on the Witwatersrand – A West Rand case study”, wat verlede jaar verskyn het. Daarvolgens kan die sigbare afname in die blesbok-springbok- en leeugetalle in die wildtuin direk verband hou met die invloed van die suur mynwater op die diere se gesondheid. Suur mynwater wat in die Tweelopiespruit en in die grondwater beland, kry ook die skuld vir die diere se lewerskade en testikulêre agteruitgang. Die wildtuinbestuur sukkel ook erg met infrastruktuur soos besproeiingstelsels wat roes. “Soms hou kleppe, krane en koppelings, asook sproeikoppe net twee weke voordat dit wegroes en vervang moet word. Bome en struike wat deur die besoedelde water besproei word, vrek ook. As hulle met boorgatwater besproei word, lê ’n dik soutneerslag op die takke en blare.” Besoekers aan die reservaat word gewaarsku om nie die water uit die Tweelopiespruit te drink of daar naby te kom nie. ’n Gifwaarskuwing oor die water in die Tweelopiespruit is drie jaar gelede deur die Wes-Randse distriksmunisipaliteit en die departement van waterwese en bosbou uitgereik. Water vir primêre gebruik in die Krugersdorp-wildtuin word nou deur Randwater verskaf. Die res van die kleinhoewebewoners langs die spruit is egter steeds afhanklik van suur boorgatwater. In nog ’n navorsingstuk deur die WNNR in Maart, “Mine water pollution – acid mine decant, effluent and treatment: a consideration of key emerging issues that may impact the state of the environment”, skryf dr. Suzan Oelofse oor die gebiede aan die Witwatersrand waar intensiewe mynbou die afgelope meer as ’n eeu plaasgevind het. Volgens haar is dit nie net die water wat besoedel is nie, maar ook die grond se boonste 20 cm. Dit word toegeskryf aan die giftige ondergrondse water wat na die oppervlak begin opstoot. Sy skryf die besoedeling is nie net beperk tot die onmiddellike gebied waar mynbou plaasgevind het nie, maar die besoedelings?pluim tot 10 km verder kan strek. Dit is juis om hierdie rede dat wetenskaplikes, argeoloë en die bewaringsgemeenskap bekommerd is oor die invloed van die suur mynwater op die voortbestaan van die Sterkfonteingrotte. Geoloë waarsku dat die Sterkfonteingrotte in die toekoms met besoedelde water oorstroom kan word. Die Sterkfonteingrotte is enkele kilometer stroomaf van die mynbedrywighede geleë en die water in die grotte is deel van die gebied se grondwater. Nou probeer mynhuise die watertafel “laag” hou deur die water uit te pomp. Hulle wil dit nou halfpad skoon maak en na die platinummyne in Rustenburg toe pomp. Dié transaksie is egter nog nie beklink nie. Bose kringloop Intussen word die water wel uitgepomp, tot ’n mate behandel en beland dan tussen die mynhope in ’n “versteekte dam”. Dis dus ’n “bose kringloop”, sê geohidroloë, omdat dit dan weer in die grondwater beland. In ’n verslag wat die Mogale City- plaaslike owerheid al vir ’n jaar lank probeer stilhou, word gemeld hoe negatief gemeenskappe geraak word, wat in ’n radius van etlike kilometers van die goudmyne woon. Die outeur van die “geheime” verslag (waarvan ’n kopie in Beeld se besit is) sê die doel daarvan is om alle besluitnemers, asook die uitvoerende bestuur van Mogale City, bewus te maak van die negatiewe invloed wat mynbou op die gemeenskappe in die omgewing het. Duisende mense woon in ’n gebied wat besoedel word deur giftige water en lug, asook radioaktiwiteit wat veroorsaak word deur historiese en huidige mynbou, waarsku die verslag. Baie van die inligting wat die outeur versamel het, is gegrond op waarnemings deur inwoners van die gebied. Baie van hulle woon op kleinhoewes en is afhanklik van water uit hul boorgate. Dié mense kla hul drinkwater smaak sleg, dat dit rooi of oranje is en hul koffieverromer “bo dryf” as hulle dit by hul koffie gooi. Mogale City ry nou water na van die kleinhoewes aan. Volgens ’n omgewingskundige beland 20 t swaar metale daagliks in die Tweelopiespruit. Die vermoë van die vleilande om die besoedelstowwe uit die water te haal, neem teen ’n “ontstellende tempo” af. Die vleilande is besig om stadig aan dood te gaan, waarsku die outeur. “Ons sit hier op ’n chemiese tydbom.” Geologie en geohidrologie Altesame 45% van alle gemynde goud op aarde kom uit die Witwatersrandkom. Die Tweelopiespruit ontspring in die omgewing van die Robinsonmeer, waarvan die uraanvlakke en die radioaktiwiteit 40 000 keer hoër is as in gewone, natuurlike water. Die Tweelopiespruit en sy sytak, die Rietspruit, is deel van die opvangsgebied van die Krokodilrivier (wat in die Hartbeespoortdam uitmond). Die Tweelopiespruit loop soms bogronds, maar verdwyn dikwels ondergronds. Mnr. Mike Buchanan, ‘n karstekoloog, sê die ingewikkelde dolomitiese formasies in die gebied herinner aan “‘n windskerm wat stukkend geslaan is”. Groot dele van die N14 noord van die Krugersdorp-wildtuin, asook verskeie huise en ondernemenings kan in die toekoms hier negatief geraak word deur sinkgatvorming. Veral die Wieg van die Mensdom, ‘n wêrelderfenisgebied, word ernstig bedreig. Die verlede Hoe lyk die Witwatersrand ná 120 jaar van intensiewe mynbou? ‘n Verslag van die Federasie vir ‘n Volhoubare Omgewing lui goudmynbou het sedert die einde van die 19de eeu ‘n leegte (wat uitgemyn is) van nagenoeg 45 miljoen m³ onder die Wes-Rand gelaat. Dit staan as die western basin mine void bekend. Daar is 270 ou mynhope in dié gebied wat strek van Randfontein in die weste tot Nigel en Springs in die ooste. Saam beslaan dit ‘n gebied van sowat 400 km². Dié gebied word as steriel beskou. Die mynhope is nie belyn nie en ook nie behoorlik beplant nie. Dit het tot gevolg dat inwoners van die gebied daagliks aan giftige mynstof wat hulle inasem, blootgestel is. Die goudmyne is verantwoordelik vir minstens 47% van alle afval wat in Suid-Afrika gegenereer word. Die toekoms Wat moet nou gedoen word? Dringende navorsing om vas te stel hoe die besoedeling mense se gesondheid raak. Mense van die omgewing kla oor naarheid, diarree en ‘n veluitslag. Groente en melk wat hier geproduseer word, moet dringend getoets word. Die Nasionale Kernreguleerder moet betrokke raak. Mynhuise moet saamspan en die gebied sover moontlik rehabiliteer, al beteken dit hulle moet hul aandeelhouers opspoor en van die koste van hulle verhaal, sê me. Mariëtte Liefferink van die Federasie vir ‘n Volhoubare Omgewing. Die diere in die Krugersdorp-wildtuin moet getoets word. Die inwoners (tussen 10 000 en 20 000 mense) sal moontlik uit die dolomitiese gebied verskuif moet word. Bykomende bronne: “Hydrological/Chemical aspects of the Tweelopie-/Riet-/Blaauwbankspruit, with specific reference to the impact water, decanting from the Western Basin Mine Void, has on the system” , saamgestel deur Garfield Krige van African Environmental Development. “Impact of the discharge of treated mine water, via the Tweelopiespruit on the receiving body Crocodile River System, Mogale City, Gauteng Province” deur Johan Fourie en medewerker. Contact Perfect Water http://www.perfectwater.co.za\nOther products and services from Perfect Water\nCancer and Heart Disease | Absolutely Perfect Water\nBreast cancer, which now affects one in every eight women in North America, has recently been linked to the accumulation of chlorine compounds in the breast tissue.\nAgency | Absolutely Perfect Water\nSays Bendeta Gordon, Director of Franchize Directions: “During the tough economic times the world is experiencing at the moment, there is hope for the South African market, simply because franchises are usually able to support themselves.\nThere are now some 531 franchised systems operating in the local market with close to 30 000 franchised outlets serving the public in over 17 different business sectors and employing over half a million people.


Mikro-plaas met makro-impak - Grond tot Mond\nWoorde: Clifford Roberts Fotografie: Michel Dei-Cont en Forest Friends Urban Farm\nDis weinig dat ‘n Grond tot Mond-storie ’n mens na ‘n doodgewone woonbuurt neem. Ek en Mike het die WhatsApp-plekspeld met agterdog gevolg en sou daarsonder seer sekerlik omgedraai het.\nMaar wraggies, daar kom ons toe te staan voor ‘n hek op die kruin van Vredenburg se graniet-koppe by die ingang na ‘n 1 ha mikro-boerdery. Hiervandaan verskaf Louis Kuys ‘n verskeidenheid vars slaaiblare aan, onder andere, Pick n Pay, Food Lover’s Market en ‘n plaaslike restaurant.\nDaar is min dinge wat ‘n man soos Louis so breed laat glimlag soos ‘n goeie oes in die vooruitsig.\nWATER AS GROEIMEDIUM\nDie kern van Louis en Nadine Kuys se Forest Friends Urban Farm onderneming – akwaponika – is veral ongewoon vir dié area. Dié stelsel is ‘n geïntegreerde kombinasie van die meer bekende akwakultuur of visboerdery, en hidroponika, waar plante sonder die gebruik van grond gekweek word.\nDie plantafdeling bestaan uit lang trôe vol slaaiplantjies. Die water word uit visdamme vol tilapia gesirkuleer.\nOnderdak word varswater tussen visdamme en lang trôe vol slaaiplantjies op drywende platforms gesirkuleer. So ontvang die plante natuurlike bemesting, en die boer produksie van hoë kwaliteit en digtheid in sy gewasse.\nDié stelsel is ’n geïntegreerde kombinasie van die meer bekende akwakultuur of visboerdery, en hidroponika, waar plante sonder die gebruik van grond gekweek word.\nDie metode word alreeds enkele dekades lank in Suid-Afrika gebruik. ‘n Stelsel soortgelyke aan dié van Louis, maar aansienlik groter, word ook vir Vredenburg beplan. Dit is ‘n gemeenskaplike projek en Louis gaan dit bestuur, vertel hy.\n’N LEWE UIT WATER\nLouis neem ons op ‘n toer deur die plaas, iets wat hy gereeld vir nuuskierige besoekers doen. Dit het alles vir hom uit nuuskierigheid begin, gesels hy al stappende. Hy was tot onlangs ‘n kommersiële duiker wat oorsee gewerk het en hy het oor die jare planne beraam vir wat hy gaan doen as hy die dag nie meer gaan duik nie. Hy wou naby aan sy vrou en jong dogtertjie wees; sy eie baas wees; op klein skaal, en op ‘n omgewingsvriendelike en volhoubare wyse boer.\nDeurskynende dakplate en swart geverfde mure help om die klimaat in die visdam-vertrek warm en bedompig te hou.\nSy eerste groot stap was om ‘n stuk grond van 45 ha in Hopefield te koop, maar dit was net te groot en te ver van sy beoogde mark, sê hy. Hy wou ook spesifiek in ‘n woongebied wees. Toe begin hulle in Vredenburg kyk. Die grond bo-op die kop, ‘n klipgooi van Vredenburg se kommunikasietoring af wat ’n mens om een of ander manier net nie kan miskyk nie, was ideaal. Hulle het dit in 2016 gekoop. “Ons het gehou van die kop se groot graniet-koepels wat in die tuin uitsteek,” sê Louis.\nSIMBIOSE OP ALLE VLAKKE\nDie erf is in verskeie aktiwiteite opgedeel. (Louis verwerp later my voorstel van ‘n dagga-plantasie weens sy weersin aan monokultuur.) Die hoofgebou is in twee gedeel; een kant is die nuwe koffiewinkel met ‘n splinternuwe kinderspeelplek wat onlangs oopgemaak het, en die ander is hul woonhuis. Verder weg op die erf is daar ‘n pottebakker, wat slegs reënwater vir sy produkte gebruik; ‘n kraaltjie vir twee boerbokke en ‘n handjievol hoenders; ‘n uitgelegde tuin met voetpaadjies; ‘n gebou vir gasteverblyf; ‘n tonnel met groente vir huishoudelike gebruik; en die geboue wat die akwaponiese stelsel huisves.\nDie akwaponiese stelsel gee Louis produksie van hoë kwaliteit en digtheid in sy gewasse.\nLaasgenoemde woord moontlik gemaak deur 75 000 liter water wat slegs nou en dan aangevul moet word. “In die somer sit ons ongeveer 250 liter by om vir verdamping op te maak,” sê Louis. Hy noem dat een van die grootste nadele van hidroponiese stelsels is dat die water mettertyd vervang moet word. Met akwaponika is dit nie nodig nie en waar water skaars is, soos hier, is dit ’n groot pluspunt.\nHy wou naby aan sy vrou en jong dogtertjie wees; sy eie baas wees; op klein skaal, en op ’n omgewingsvriendelike en volhoubare wyse boer.\nOns betree die visdam-kamer waar ‘n enkele swembadpomp water sirkuleer deur vier tenke van 6 000 liter elk, gemaak van draad en seil soos bogrondse swembaddens. Hier word die visse gevoer. Die damme se spesiale ontwerp veroorsaak dat mis op die bodem vergader, uitgesuig word en deur ‘n reeks filters beweeg om te verseker dat net die nodigste na die plantafdeling langsaan deurvloei. Op hierdie stadium word kalsium, yster en kalium by die water gevoeg, indien nodig.\nDie kamer is warm en vogtig; die mure is swart geverf en die dak het deurskynende dakplate om die temperatuur so tropies as moontlik te hou vir die tilapia-visse se gemak. “Dis ‘n fyn balans,” sê Louis. “Ons moes onlangs 300 kg se visse vervang omdat die krag oornag afgeskop het, die pomp gaan staan het en die visse almal versmoor het.”\nDié kon nie verkoop word nie, maar die vismark is wel iets wat hy nog wil ontgin ten spyte daarvan dat verkope in die seekosryke Weskus sekerlik taai sal wees. “As jy tilapia rook, proe dit nes engelvis,” sê hy.\n’N SEE VAN PLANTE\nHy lei ons na die aangrensende saal van 10 x 30 m wat vier rye trôe vol drywende plant-platforms huisves. Die temperatuur hier is doelbewus koeler, vir die slaai, beduie hy. Die drywende platforms is van polistireen gemaak en bevat rye gate wat die planthouertjies knus vashou, sodat die blare droog bly, maar die wortels in die water kan ontwikkel. Elke houertjie bevat ‘n mengsel kokosneutbas en perlietkorrels.\nDie plante word van saad gekweek en dan in week drie geoes. Die werkspan vir die hele onderneming sluit slegs Louis, sy pa en een werker in.“As onkruid opduik, is dit maklik om te verwyder,” sê Louis terwyl hy ‘n molslaai-plantjie versigtig tussen slaaiblare uitpluk. ‘n Ander pes – muskietlarwe – word deur guppie-visse en ‘n paar paddatjies in die water opgevreet.\nDie plantjies groei in bakkies wat op drywende platforms gemonteer is. Die wortels hang direk in die water.\n“Ons gebruik soms ‘n geïntegreerde pesbeheer-sproei wat onskadelik vir mense is,” sê Louis. Hul grootste peste is motte – die rede vir die elektriese buislig wat jou by die ingang begroet.\nNuuskieriges word gereeld ontvang.\nEk vra hom wat sy grootste leerskool was. “bemarking,” antwoord hy. Alhoewel hy bieg dat baie van sy inligting van YouTube-video’s gekom het, kon hy onmoontlik alles daar leer. “Ons het eers geplant wat ons wou plant, maar daar was geen mark daarvoor nie. Toe besef ons daar’s geen blaarslaai-produsent in ons omgewing nie en dit het ons hierheen gelei.”\nNou gaan daar weekliks 45-55 kg pakke blaarslaai uit. “Soos wat die bestellings inkom, oes en verpak ons. Elke pak hou tot twee weke, so dit is vars.”\n‘n Pottebakker op die werf maak potte van sement en gebruik water wat in ‘n reëntenk versamel word.\nNá elke oes word die slaaie se wortels en stukkies blare vir die bokke en hoenders gevoer, en as groei-medium in die grond by die boerbokke ingewerk. Die diere verskaf die Kuys-gesin van melk, kaas en eiers, asook bemesting vir hul tuin.\nDie tuin is vol klein en groot waterwyse plantjies.\nMens kan nie uit die Weskus wegry sonder groot ontsag vir die boere se innoverende aanslag en hulle maak-werk uitkyk nie. Dit laat jou opnuut besef dat vooruitgang nie altyd op die maklikste maniere gebeur nie, maar dat die bevrediging ná beproewing, soms soeter smaak.\nLouis hoop om mettertyd ook met die visse te boer.\nEienaars: Louis en Nadine Kuys | Besigheid: Forest Friends Urban Farm | Area: Vredenburg, Wes-Kaap, Suid-Afrika | Kontak: info@urbanfarmaquaponics.co.za\nTagged with: aquaponic, Forest Friends Urban Farm, vegetablefarming\nNext PostSoutrib, gansdons en sterre-’n besoek in die Hantam.


Die grootste sonde - Francois Malan - www.bybelkennis.co.za\nby Mitch Kalp · 25/08/2016\nWatter sonde is die ergste volgens die Bybel?\nIn Matteus 12:31-32 sê Jesus: Elke sonde en lastering sal die mense vergewe word, maar die lastering teen die Gees sal nie vergewe word nie. En wie iets teen die Seun van die Mens sê, dit sal hom vergewe word. Maar wie iets teen die Heilige Gees sê, dit sal hom nie vergewe word nie, nóg in hierdie bedeling nóg in die een wat kom.\nDie werk van die Heilige Gees is om die wêreld te oortuig van sonde, en van geregtigheid, en van oordeel (Johannes 16:8).\nSonde is wat ons teen die wil van God doen en aan mekaar doen.\nGeregtigheid is wat reg is voor God en teenoor mense. Die geregtigheid voor God, dat ons verhoudig met God reggemaak is, het Jesus vir ons aan die kruis verkry toe Hy, wat self God is, die sonde van die hele wêreld op Hom geneem het.\nEfesiërs 1:7 sê: In Jesus Christus, God se Geliefde Seun, het ons die bevryding van ons sondes deur sy bloed, die vergewing van ons oortredinge uit die rykdom van sy genade – dit is gratis vir elkeen wat in Hom glo, dat Hy al my sonde se skuld en straf en smet op Hom geneem het.\nEfesiërs 2:8-10: ‘Want uit genade is julle verlos, deur geloof, en dit kom nie uit julle self nie; dit is ’n gawe van God. Dit kom nie uit eie werke nie, sodat niemand kan roem nie. Van Hom is ons immers ’n maaksel, geskep in Christus Jesus om goeie werke te doen en daarvolgens te leef, soos God dit voorberei het.’\nJesus het gesê: Die Heilige Gees, wat die Vader in my Naam sal stuur, Hy sal julle in alles onderrig en julle aan alles herinner wat Ek vir julle gesê het (Johannes 14:26). Die Gees van die waarheid wat van die Vader kom, sal oor My getuig (Johannes 15:26). Die Heilige Gees sal My verheerlik omdat Hy dit wat Hy van My sal ontvang, aan julle bekend sal maak (Jn 16:14).\nDie grootste sonde is volgens die Bybel om jou rug te draai op God, wat in sy groot genade, deur sy Seun Jesus Christus se offer van Homself aan die kruis, al jou sondes vergewe het en jou aan Christus wil verbind deurdat die Heilige Gees in jou werk om in Jesus as jou Verlosser te glo deur jou self aan Hom oor te gee.\nJohannes 3:16,18,36: ‘Want so lief het God die wêreld gehad dat Hy sy enigste Seun gegee het, sodat elkeen wat in Hom glo, nie verlore gaan nie, maar die ewige lewe kan hê…’ ‘Wie in Hom glo word nie veroordeel nie, maar wie nie glo nie, staan reeds veroordeel omdat hy/sy nie in die Naam (alles van die Persoon) van die enigste Seun van God geglo het nie…’‘Wie in die Seun glo het reeds die ewige lewe. Maar wie aan die Seun ongehoorsaam is, sal die lewe nie sien nie; inteendeel, die toorn van God bly op Hom.’